Necrològica de botigues | favb.cat\nInici » Necrològica de botigues\nEl Musical Emporium de la Rambla s’ha convertit en una oficina de canvi de moneda.\nLa darrera necrològica sobre les botigues emblemàtiques que va publicar Carrer el desembre del 2018 l’acabàvem amb una notícia esperançadora: se’n salvava El Ingenio del carrer de Raurich. Un emprenedor havia acceptat el repte de revifar el negoci després de l’intent fallit dels amos d’El Rey de la Magia que van agafar el relleu en jubilar-se Rosa Cardona, que era la neta del fundador de la botiga. Del seu obrador havien sortit els gegants i els caps grossos de mitja Catalunya. Doncs l’esperança a fer punyetes. La constatació que tant El Ingenio com la bellíssima farmàcia La Estrella del carrer de Ferran i l’Herboristeria del Rei han abaixat definitivament la persiana ens ha empès a fer un nou recompte de baixes. L’herbolari i la farmàcia, ambdós més que centenaris, van tancar aquesta tardor.\nEl fet és que van plegant les botigues singulars, però també les que no són tan singulars ni tan boniques, però que donen servei, i són substituïdes per franquícies impersonals, per grans cadenes, per establiments de souvenirs i per molta roba. I poc sabó.\nLes raons endèmiques del tancament de les botigues autòctones són sobretot la manca de relleu generacional i els augments desmesurats dels lloguers. En els últims anys s’hi han afegit dos factors nous: el canvi d’hàbits de consum i les compres online. I des de l’any passat, la pandèmia de la covid-19. Segons un estudi de l’Associació Barcelona Oberta, en els últims mesos la tercera part de les botigues de la ciutat s’han plantejat tancar per culpa del coronavirus.\nAsfixiats pel preu del lloguer\nLa finalització de la moratòria de la llei d’arrendaments urbans, la LAU, el 2014, va ser el cop de gràcia de molts establiments. És el cas de la camiseria Xancó de la Rambla, que va acabar plegant el desembre del 2019 després de litigar durant molts anys amb La Caixa, que era la propietària de l’edifici. La camiseria la va fundar Antoni Coxet el 1820. Del seu mobiliari bellíssim destacaven els elements modernistes i noucentistes i una de les primeres màquines registradores National que van arribar a Barcelona. També la farmàcia La Estrella tenia una màquina National del 1913 de la que estava molt cofoi el farmacèutic Mallol Balmaña. Quan aquest home es va jubilar, l’establiment va sofrir una rehabilitació maldestre malgrat que tenia la protecció del Catàleg del Patrimoni Arquitectònic de la ciutat. Els darrers titulars de la farmàcia van haver de marxar per culpa del lloguer: van arribar a oferir 8.000 euros al mes o comprar la botiga, però al final van haver d’anar-se’n.\nEn el barri Gòtic és on es veu més clar la substitució de les botigues tradicionals per la nova oferta comercial. En el carrer del Call hi ha 19 persianes que fa mesos que no s’aixequen, entre aquestes la de la bijuteria M. Sala, que ha deixat enrere la feina de cinc generacions. En el carrer de Jaume I, que és molt curt, hi ha deu botigues tancades i la que més enyorarem serà la de jocs de taula. En el carrer dels Banys Nous van tancar la cistelleria Germans Garcia i els jocs infantils Foyé, i els locals s’han convertit en un sex shop -on venen un altre tipus de joguines-, una botiga d’accessoris de moda i una cadena alemanya d’ornaments nadalencs. A pocs metres, a la plaça de Sant Josep Oriol, va plegar Coses de casa, i fa més temps Joguines Monforte, que tenia una història de 173 anys. En la contigua plaça del Pi, la farmàcia que va donar aixopluc a Angel Guimerà s’ha convertir en un restaurant. Al costat agonitza Galeries Maldà, que després de tancar botigues com la Policlínica de los bebés -un taller que restaurava nines- ha anat donant tombs fins a encallar en una oferta entre el kitsch i el frikisme.\nSi fugim del mal gust de les Galeries per una de les portes que dona al carrer del Pi, ens toparem amb uns trasllats lamentables, el de la xocolateria Fargas i el de la numismàtica Monge, que tenia una preciosa decoració modernista. Ambdós establiments ocupaven els baixos del palau Castell de Ponç i es van haver de mudar quan l’edifici d’estil neoclàssic es va reconvertir el 2016 en una galeria comercial que ara ja està tancada.\nAlgunes botigues, com la merceria Santa Anna del Portal de l’Àngel, la Casa del Bacalao del carrer Comtal o Articles de pesca Calicó de la plaça de les Olles, han hagut d’abandonar els seus emplaçaments històrics, i comercialment molt bons, per altres indrets més barats. Calicó s’ha traslladat al carrer d’Àvila al Poblenou. I la merceria i la bacallaneria al fosc carrer de les Moles.\nDe la cuina tradicional al ‘fast food’\nEls restaurants de cuina tradicional, com el Senyor Parellada del carrer de l’Argenteria, l’Agut del carrer de Gignàs o Cal Lluís del carrer de la Cera també han sofert la gentrificació comercial i han tancat. L’Agut hauria complert el seu centenari el 2024. El Viena de la Rambla havia estat un popular colmado que el 1987, en convertir-se en restaurant, va respectar la decoració. Arreu de la ciutat els establiments de cuina tradicionals són substituïts per menjadors de fast food o per cadenes de menjar per emportar. El restaurant Pitarra del carrer d’Avinyò -on el poeta i dramaturg organitzava les seves tertúlies- va tancar el 2018 per convertir-se en un pub irlandès que ja ha plegat.\nTambé han desaparegut les dues sales dels cinemes Mèlies que es van inaugurar el 1996. El seu promotor era el cineasta Carles Balagué, que les va obrir per exhibir films d’autors, cinema clàssic en versió original. Aquestes sales van sobreviure a un incendi i una inundació, però la pandèmia del coronavirus les ha matat. L’operació per rescatar el cinema Texas també es va frustrar per culpa de la pandèmia.\nEl 10 de març del 2016, quan ja s’havien malmès una quarta part de les botigues històriques de la ciutat, es va publicar en el Butlletí Oficial de la Província de Barcelona el Catàleg de protecció arquitectònic, històric i paisatgístic dels establiments emblemàtics de la ciutat de Barcelona. Fins aquell moment tot havia quedat en comissions, promeses, bones paraules i unes plaques a terra davant de les botigues. Però després del març del 2016 s’han continuat destruint botigues sense conseqüències penals.\nUna llista que va creixent\nLa llista de botigues que han tancat és inacabable. Aquí només en ressenyem algunes del centre de la ciutat perquè són les que coneix tothom: les galeries El Camello de Portaferrissa, Arlequí màscares del carrer de la Princesa, el Musical Emporium de la Rambla -que s’ha convertit en una oficina de canvi de moneda-, la centenària Granja Vendrell del carrer de Girona, Furest del Passeig de Gràcia, Konema de Consell de Cent cantonada rambla de Catalunya, el restaurant Can Soteras -famós pels caragols i un clàssic per celebrar convits de boda de diverses generacions-, El Gran Café del carrer d’Avinyò -on els periodistes anaven a escoltar off de record-, la llibreria Somnegra del carrer d’Aragó amb Borrell...\nLa centenària sabateria Lluch (1889) s’ha recuperat. El mes de novembre uns joves l’estaven rehabilitant per convertir-la en la llibreria Terranova.


Tots els continguts del lloc web Ajuntament de Sant Martí de Riucorb -que inclouen, sense caràcter limitador, textos, gràfics, logotips, icones de botons, imatges, arxius d'àudio i software, etc.- són, bé propietat de Ajuntament de Sant Martí de Riucorb, bé dels clients o proveïdors, i estan protegits per les normes nacionals i internacionals de propietat industrial i intel·lectual. La compilació (entenent-se com a tal la recopilació, ordenació i muntatge) de tot el contingut del lloc web Ajuntament de Sant Martí de Riucorb és propietat exclusiva de Ajuntament de Sant Martí de Riucorb i es troba protegida per les normes nacionals i internacionals de propietat industrial i intel·lectual. Tot el software utilitzat al lloc web Ajuntament de Sant Martí de Riucorb és de Ajuntament de Sant Martí de Riucorb o els seus proveïdors de software, i es troba protegit per les lleis nacionals i internacionals de propietat industrial i intel·lectual.\nQueda totalment prohibida qualsevol mena d'utilització del contingut d'aquest lloc web, incloses la seva reproducció, modificació, distribució, transmissió, posterior publicaci&ocaute;, exhibició o representació total o parcial, sense consentiment exprés de Ajuntament de Sant Martí de Riucorb o dels seus proveïdors.\nAjuntament de Sant Martí de Riucorb i altres denominacions de productes, serveis, gràfics i logotips de Ajuntament de Sant Martí de Riucorb són marques protegides per Ajuntament de Sant Martí de Riucorb. Les denominacions d'altres productes, serveis i companyies esmentades en aquest document poden ser marques registrades dels seus respectius propietaris.\nLa reproducció, modificació, còpia, ús, distribució, comercialització, comunicació pública o qualsevol altra utilització de la informació continguda en el lloc web de Ajuntament de Sant Martí de Riucorb (inclosos el seu propi disseny, configuració i forma d'exposició del lloc web) que es realitzin sense autorització de Ajuntament de Sant Martí de Riucorb constitueix una infracció de la legislació vigent en matèria de propietat intel·lectual.\nAjuntament de Sant Martí de Riucorb es reserva tots els drets a modificar, limitar o cancel·lar l'accés i els continguts del web en qualsevol moment i no assumeix cap responsabilitat sobre la seva actualització. Així mateix, Ajuntament de Sant Martí de Riucorb es reserva la facultat d'efectuar modificacions en la configuració o presentació del seu web, i pot fer ús d'aquesta facultat sense avís previ.\nTant l'accés al web de Ajuntament de Sant Martí de Riucorb com l'ús de qualsevol informació continguda és d'exclusiva responsabilitat de la persona que hi accedeix o l'usa, i Ajuntament de Sant Martí de Riucorb no respon de cap conseqüència, dany o perjudici que pogués derivar-se de l'accés o ús de la informació. Ajuntament de Sant Martí de Riucorb no garanteix que la informació, text, gràfics, vincles o qualsevol altre contingut del seu web siguin exactes o complets, i hi exclou, especialment, qualsevol responsabilitat que es pogués derivar dels continguts i serveis comercials o d'altra índole de webs que es poguessin enllaçar electrònicament ( link ), directament o indirectament, a través del web de Ajuntament de Sant Martí de Riucorb.\nPer facilitar-ne l'accés, pot ser que Ajuntament de Sant Martí de Riucorb inclogui vincles a pàgines d'Internet que pertanyin o estiguin gestionades per tercers. En entrar en aquests llocs, ha de revisar i acceptar les normes d'ús d'aquesta pàgina abans d'utilitzar-la. També ha d'acceptar que Ajuntament de Sant Martí de Riucorb no té cap control sobre el contingut d'aquestes pàgines i que no pot assumir cap responsabilitat de material creat o publicat per aquests. A més, el vincle a un lloc aliè a Ajuntament de Sant Martí de Riucorb no implica que Ajuntament de Sant Martí de Riucorb l'aprovi, ni els productes o serveis als quals es fa referència.\nEl fet que en el web de Ajuntament de Sant Martí de Riucorb es faci referència a productes, serveis, marques, noms comercials, fabricadors, subministradors, etc., propietat de tercers, no constitueix el seu patrocini o recomanació per part de cap de les entitats del Ajuntament de Sant Martí de Riucorb.\nAjuntament de Sant Martí de Riucorb exclou i declina qualsevol responsabilitat que pogués derivar-se de la transmissió d'informació entre usuaris a través de la xarxa Internet i no adquireix cap responsabilitat per problemes tècnics o fallades mecàniques en els equips informàtics produïts durant la connexió a la xarxa, ja sigui a través del web de Ajuntament de Sant Martí de Riucorb o de webs de tercers.\nAjuntament de Sant Martí de Riucorb no es responsabilitza dels virus que tinguin el seu origen en una transmissió telemàtica infiltrats per terceres parts (per exemple, els macros de processadors de text, els applets de Java i els programes ActiveX), generats amb la finalitat d'obtenir resultats negatius per a un sistema informàtic.\nLa informació d'aquesta web només té caràcter informatiu i en cap cas té caràcter contractual per part de Ajuntament de Sant Martí de Riucorb.\nEl contingut del web de Ajuntament de Sant Martí de Riucorb únicament és aplicable a territori espanyol.\nAjuntament de Sant Martí de Riucorb garanteix l'absoluta confidencialitat de les dades personals dels usuaris del web de Ajuntament de Sant Martí de Riucorb. Les dades proporcionades seran incorporades a una base de dades gestionada sota l'exclusiva responsabilitat de Ajuntament de Sant Martí de Riucorb, creada per facilitar als usuaris la utilització dels serveis oferts per aquesta, així com per informar-los sobre els productes i serveis que puguin ser del seu interès. En compliment de la Llei Orgànica 15/1999 de 13 de desembre de protecció de dades de caràcter personal, l'usuari pot en tot moment exercitar els drets que la llei li confereix relatius a l'accés, rectificació, cancel·lació i oposició a la cessió de les seves dades al fitxer de propietat exclusiva de Ajuntament de Sant Martí de Riucorb enviant un e-mail a: ajuntament@santmarti.ddl.net


MÁS DIFÍCIL TODAVÍA | Palau Firal i de Congressos de Tarragona\nGOYO JIMÉNEZ “MÁS DIFÍCIL TODAVÍA” AL PALAU DE CONGRESSOS\nEl 29 de juliol torna Goyo Jiménez al Palau Firal i de Congressos de Tarragona. Just un any després de la seva darrera actuació a Tarragona, arriba per presentar-nos el seu nou espectacle Más difícil todavía. Una divertida manera d’endinsar-se en la temporada d’estiu amb bon humor. Aquest és el 6è show de Goyo Jiménez, un èxit que ha anat assolint espectacle rere espectacle amb els que ha superat àmpliament la xifra del milió d’espectadors.\nEl show es va estrenar el 2016 a Bilbao i ja l’han gaudit més de 30.000 espectadors. Des d’octubre del 2016 a Abril del 2017 ha estat fent temporada al Teatre Borràs de Barcelona on ha penjat el cartell de sold out. Després del gran èxit assolit a la capital catalana el còmic inicia aquest estiu la gira per la resta del país, visitant Madrid, Málaga, València, Bilbao, Alicante i Vigo, entre moltes altres ciutats.\nAmb aquest últim espectacle Goyo intenta superar-se encara més. Más Difícil Todavía no és el típic espectacle de comèdia sinó que el còmic busca fer una crítica a la societat oferint al públic les claus necessàries per assolir l’èxit en el complex món en què vivim. Un show on l’artista intercala els seus monòlegs amb improvisacions, però interactuant amb el públic. El resultat és un espectacle dinàmic i entretingut que deixa veure clarament perquè és considerat un dels millors monologuistes del país, tant pel públic com per la crítica.\nGoyo al Palau TGN\nAquesta serà la tercera vegada que l’humorista actua al Palau Fira i de Congressos de Tarragona. Sembla que l’escenari tarragoní s’està convertint en parada obligatòria dels mesos d’estiu. El 2015 es va estrenar a l’auditori August amb By the way. El 2016 l’humorista ens va portar el seu espectacle Evoluzión. I el proper 29 de juliol a les 21h podrem gaudir de Más difícil todavía.\nEn els últims anys en Goyo Jimémez ha estat molt present en els mitjans de comunicació del país. En televisió, per exemple, ha participat en programes com La hora de José Mota (TVE) on exercia d’actor, co-director i guionista. També ha col·laborat en programés de gran èxit com El club de la Comedia o Zapeando (La Sexta) i actualment presenta Órbita Laika (La 2). També ha estat present en la gran pantalla actuant en pel·lícules com Clara no es nombre de mujer (2010) Torrente 4 (2011) o El Pregón(2016).


Labora convoca 4,6 milions d’euros en ajudes per a la realització de ‘Escoles d’Ocupació Et Formem’ destinades a col·lectius vulnerables – RiberaTV\nLabora convoca 4,6 milions d’euros en ajudes per a la realització de ‘Escoles d’Ocupació Et Formem’ destinades a col·lectius vulnerables\nEl Servei Valencià d’Ocupació i Formació, Labora, ha convocat subvencions amb un import de 4,6 milions d’euros destinades a entitats locals per a la realització del programa d’ocupació i formació ‘Et Formem’ en l’exercici de l’any 2019, amb la finalitat de millorar l’ocupabilitat de les persones desocupades pertanyents a col·lectius amb dificultats d’inserció laboral o vulnerables.\nLes ‘Escoles d’Ocupació (programes mixtos d’ocupació i formació) Et Formem’ tenen com a objectiu fomentar la formació i l’ocupació entre les persones amb especials dificultats d’inserció laboral o pertanyents a col·lectius vulnerables. Poden sol·licitar les subvenciones entitats locals, mancomunitats i pactes territorials. De les accions formatives podran beneficiar-se al voltant de 400 persones.\nPer a poder accedir a les Escoles Taller es tindrà en compte, especialment, als col·lectius més vulnerables, com les persones en situació o risc de pobresa, exclusió social o privació material severa, dones, especialment les víctimes de violència de gènere, persones que encapçalen famílies monoparentals, amb diversitat funcional, que pateixen discriminació en l’accés a l’ocupació per alguna situació personal i majors de 45 anys amb baixa qualificació.\nEncara que el programa no és de manera exclusiva per als barris d’acció preferent, si que tindran una puntuació especial, així com els municipis que suporten taxes elevades d’atur i un índex de pobresa superior a la mitjana.\nCal recordar que els barris preferent estan regulats en un decret de 1988 i són ‘Les 1000 habitatges’ d’Alacant, ‘La Tafalera’ d’Elda, ‘Els Palmerars’ d’Elx, ‘Sant Agustín i Sant Marcos’ de Castelló de la Plana, ‘613 habitatges’ de Burjassot, ‘Sant Josep’ de Xirivella, ‘La Coma’ de Paterna, ‘Baladre’ de Sagunt i ‘Zorrilla’.\nEl secretari autonòmic d’Ocupació, Enric Nomdedéu, ha recordat que el nou Servei Valencià d’Ocupació ha recuperat aquesta iniciativa que es reedita per segon any consecutiu i, a causa de l’èxit de la seua primera convocatòria, s’ha ampliat de 4 a 6 mesos la primera etapa.\nNomdedéu ha declarat sentir-se “especialment satisfet amb la recuperació d’aquest programa”. “Es tractava d’una reivindicació històrica, ha declarat, a la qual per fi hem donat cobertura”.\nEl programa ‘Et Formem’, que es durà a terme a través de les entitats locals, consisteix en la realització d’obres o serveis d’interés general que donen l’oportunitat a l’alumnat de desenvolupar un treball efectiu mitjançant el contracte per a la formació i l’aprenentatge, alhora que rep un salari. Els projectes d’aquest programa formatiu estan cofinançats pel Fons Social Europeu en el marc del Programa Operatiu Comunitat Valenciana 2014-2020.\n“Aquestes accions formatives tenen com a objectiu que les persones desocupades puguen desenvolupar les seues capacitats i adquirir noves habilitats per a augmentar les seues possibilitats de trobar ocupació”, ha explicat Enric Nomdedéu.\nEls projectes ‘Et Formem’ s’estructuren en dues etapes en les quals l’alumnat rebrà formació en alternança amb el treball i la pràctica professional. La formació està dirigida a l’aprenentatge, la qualificació i adquisició d’experiència professional, per a l’obtenció dels certificats de professionalitat, que acrediten l’aprés.\nA totes les persones que superen el curs se’ls expedirà un certificat de professionalitat. Així mateix, es prestarà especial atenció a alumnat que necessite un major grau de formació-inserció i, durant el programa ‘Et Formem’, es podrà preparar als alumnes que no tinguen el certificat d’Educació Secundària Obligatòria per a poder obtindre’l. A més, tot l’alumnat rep formació complementària en “alfabetització informàtica”.\nL’alumnat-treballador serà contractat per les entitats beneficiàries utilitzant el contracte per a la formació i l’aprenentatge. Les persones desocupades rebran una retribució equivalent al salari mínim interprofessional en les dues etapes, tant en la de formació com en la de pràctiques.\nNomdedéu ha explicat que aquest aspecte és “fonamental perquè les persones desocupades, que pertanyen en moltes ocasions a col·lectius vulnerables, no abandonen el programa”. “Des del primer dia són contractades i reben una assignació mentre se’ls ofereix formació que els proporciona més eines per a poder ser contractades en el futur”, ha afegit.\nSol·licitud de les subvencions\nLes entitats locals interessades en aquesta iniciativa hauran de presentar les sol·licituds de manera telemàtica, a través de la Seu Electrònica de la Generalitat https://sede.gva.es, o de la web de Labora consultar aquí , a través de l’enllaç ‘sol·licitud telemàtica’.\n“Amb el programa ‘Et Formem’ resulten beneficiades tant les persones desocupades com les entitats locals, ja que l’alumnat-treballador realitza accions per a l’interés general i la millora dels municipis”, ha conclòs el secretari autonòmic d’Ocupació, Enric Nomdedéu.\nTota la informació relativa a aquesta convocatòria de subvencions pot consultar-se a través d’aquest enllaç consultar aquí.\nLabora convoca 4,6 milions d’euros en ajudes per a la realització de ‘Escoles d’Ocupació Et Formem’ destinades a col·lectius vulnerables added by Ribera Televisió on 16 gener, 2019


Tarifa social transport majors de 65 anys — Benestar Social\nHorari d'atenció al públic: de 9.30 a 14 h\nC. de Tarragona, núm. 83 (Casa del Mar)\ncorreu electrònic: benestar@roses.cat\nTarifa social transport majors de 65 anys\nÀpats a domicili per a la Gent Gran\nSAD - Servei d'atenció domiciliaria\nAules de formació cultural per a la gent gran\nAtenció als Immigrants\nPrevenció i Tractament de les Addiccions\nEntitats i associacions de Roses\nTarifa social transport majors de 65 anys http://www.roses.cat/la-vila/benestar-social/atencio-a-la-gent-gran/transport-social http://www.roses.cat/@@site-logo/escut.png\nL'any 2009, el departament de benestar social de l'Ajuntament de Roses va signar un acord de col.laboració amb l'empresa Sarfa, per tal d'oferir una tarifa social bonificada a totes aquelles persones residents de Roses i majors de 65 anys, en la línia de transport entre Roses i Figueres, i té l'objectiu de fomentar la mobilitat entre aquest col.lectiu.\nAmb aquesta bonificació, a partir de l'any 2015, el cost de cada trajecte per a l'usuari és del 50% de l'import establert per la companyia de transports per trajecte. La resta de l'import del bitllet és assumit per l'Ajuntament de Roses.\nPer poder gaudir d'aquesta tarifa social cal adreçar-se al departament de benestar social i omplir una autorització de dades per presentar posteriorment a la guixeta de la SARFA. L'empresa els hi lliurarà la tarjeta personalitzada, previ pagament de 3 € (que no caldrà renovar, només en cas de deteriorament o pèrdua).\nLa targeta s'ha de carregar inicialment amb 10 viatges, que tenen una caducitat anual des del moment de la utilització del primer viatge. A mesura que s'esgoten els viatges s'han d'anar fent recàrregues de 10 viatges.


El Col·legi Janer domina el Campionat Escolar d'Andorra per equips - Comitè Olímpic Andorrà\nInici > Notícies > El Col·legi Janer domina el Campionat Escolar d’Andorra per equips\nImatge d'una de les sales de joc / FEVA\nEl Col·legi Janer ha estat el dominador del Campionat Escolar d’Andorra per equips, categories Sub-12 i Sub-10, que s’ha disputat a la sala Àgora de la Casa Pairal del Comú d’Andorra la Vella. El torneig ha comptat amb la participació de 36 equips i amb uns 160 jugadors, xifra que es va consolidant en les darreres edicions, segons la Federació d’Escacs Valls d’Andorra.\nLa categoria Sub-12 ha tingut deu equips en joc i el domini indiscutible ha sigut per als representants del Col·legi Janer, principalment pel fet que els escacs es desenvolupen dins l’horari lectiu per a tots els alumnes de tercer fins a sisè de primària, mentre que en altres centres les classes es fan fins a quart. El vencedor final ha estat l’equip Janer A, amb 35 punts dels 36 possibles. En segona posició s’ha donat un empat a 23 punts resolt pel sistema de desempat a favor de l’Escola Andorrana de Sant Julià de Lòria per davant del Janer C.\nEn la categoria Sub-10, i amb 26 equips en joc, el Janer F ha estat el millor després de posar-se per davant a la classificació a mitjan torneig i no perdre ja la posició capdavantera (24’5 punts al final). Dos equips han igualat amb 18 punts per la segona plaça, que ha ocupat pel sistema de desempat l’Escola Sagrada Família per davant de l’Escola Andorrana de La Massana.\nUn cop finalitzades les partides s’ha realitzat el lliurament de premis amb presència del president de la Federació d’Escacs Valls d’Andorra, Francesc Rechi, que ha lliurat trofeus pels jugadors i escoles dels tres primers equips classificats d’ambdues categories i una medalla commemorativa del torneig per a tots els jugadors participants.


Polèmica a Santa Bàrbara per la instal·lació d'una planta de compostatge de 40.000 m² - Imagina Ràdio\nPolèmica a Santa Bàrbara per la instal·lació d’una planta de compostatge de 40.000 m²\nLa mercantil Ecompost de l’Ebre S.L., dedicada al tractament de purins procedents d’explotacions ramaderes per la seua eliminació i la producció d’energia elèctrica a partir del seu tractament, va sol·licitar a l’Ajuntament de Santa Bàrbara llicència ambiental per la instal·lació d’una planta de compostatge i gestió de residus, que estarà situada al punt quilomètric 4,2 de la carretera T-1025 que va de Santa Bàrbara a Mas de Barberans.\nÀlvar Arasa, doctor en Geologia, entrevistat a La Plana Ràdio\nArran d’aquesta notícia i de la polèmica sorgida a les xarxes socials pels possibles efectes adversos que aquest tipus de planta tindria per al medi ambient, La Plana Ràdio va contactar amb el doctor en Geologia i especialista en temes mediambientals i hidrològics, Àlvar Arasa, per conèixer que suposa la instal·lació d’aquest tipus de plantes i els efectes que poden produir mediambientalment parlant.\nEl geòleg va explicar que aquest tipus de plantes “transformen els residus en compostatge, que no deixa de ser un element positiu, un pas endavant per no contaminar tant”, sobretot si es té present la quantitat de granges que existeixen a la zona i que en molts casos, tal com explicava l’alcalde Antonio Ollés quan ens va confirmar la notícia “desplacen els seus residus a zones com Múrcia”.\nTot i això, per a Arasa l’important en aquest tipus d’instal·lacions és saber “a quina zona s’ha d’ubicar, el volum de residus que gestionaran, que tot està regulat per una normativa i una legislació molt específica que s’ha de complir”. Un dels temes que més preocupa a la gent i que s’ha exposat per les xarxes socials son les olors i l’impacte ambiental. El geòleg apunta que “les olors son inevitables, s’ha de pensar que de vegades si la planta la ubiquen al terme municipal veí, com ja ha passat en altres instal·lacions, depèn de com bufa el vent, l’olor també t’arribarà”.\nPel que fa al tema dels lixiviats, recordava Arasa, “els residus tenen una humitat i els fems també; en el cas d’Aldover es projecta una planta de 9000 m², però les pluges màximes, tipus fenòmens com el temporal Gloria cada cop més habituals, entren pel sostre de la planta i generen una humitat, la qual va als lixiviats que tenen un nivell de concentració tòxica molt elevada… En el cas que hi hagués un trencament de la llosa del fons de la basa, va a parar a les aigües subterrànies, cosa que a Santa Bàrbara ja tenim experiència al respecte perquè els fems que es tiraven van arribar als pous que ens alimenten i es va haver de mesclar aigua de pous més profunds”, fent al·lusió a problemes que anys enrere s’havia tingut per temes de nitrats.\nDebat a La Plana Ràdio\nAquest dilluns dia 8 de febrer La Plana Ràdio ha dedicat un programa a aquest tema, on la població de Santa Bàrbara ha pogut participar en aquest debat i preguntar directament als invitats que hi han assistit per part de l’equip de Govern, l’alcalde Antonio Ollés i el regidor de promoció econòmica Manel Crespo.\nOllés ha explicat que el projecte va entrar a l’ajuntament al juliol de l’any 2020, quan es van iniciar una sèrie de tràmits. Un d’ells va ser enviar l’expedient a la Comissió Territorial d’Urbanisme de les Terres de l’Ebre (CTU), qui va donar el seu vistiplau. Ara s’està esperant la llicència ambiental que ha de presentar la ponència ambiental del Consell Comarcal del Montsià. Seguidament l’alcalde ha dit que actualment el projecte està a exposició pública i tothom qui ho vulgui pot presentar al·legacions fins al 17 de març. Malgrat no tenir tots els permisos, l’alcalde ha confirmat que les màquines ja estan treballant sobre el terreny.\nEl regidor Manel Crespo ha assegurat que s’escoltarà a la població i fins i tot que es podria crear una Comissió Informativa a l’ajuntament amb tots els portaveus dels grups municipals. Crespo ha afirmat que des del consistori se seguirà el procés molt atentament per garantir que el projecte no sigui perjudicial per al medi ambient ni tampoc per als veïns del poble. Tot seguit el regidor ha anunciat que la planta de compostatge no generarà molta ocupació al poble, però a mitjà termini pot generar alguns llocs de treball directes i indirectes i acollirà els residus de l’entorn, fet que assegura que “pot ser beneficiós”. Fins i tot s’ha posat sobre la taula la possibilitat de fer-se, si pot ser, una consulta popular.\nMontse Garcia, enginyera del projecte constructiu de la planta, ha defensat a La Plana Ràdio que el projecte, si finalment és dur a terme, tindrà totes les garanties. Garcia ha explicat que des de l’empresa i les administracions garantiran la seguretat de la planta, sobretot evitant les filtracions al sòl i l’emissió de males olors. A continuació ha assegurat que hi haurà sistemes de ventilació i els residus es barrejaran amb restes vegetals. L’enginyera ha conclòs que els controls per part de la Generalitat de Catalunya seran periòdics i que cada cop son més exigents i rigorosos, sobretot pel que fa a l’entrada dels residus.\nVeus crítiques al projecte\nEnrique Lange, activista i veí de Santa Bàrbara, ha creat el grup de Facebook anomenat “No a la Planta de Compostatge de PADESA”, on s’ha creat un gran debat al voltant d’aquest tema. Lange ha parlat amb la redacció d’Imagina Ràdio i assegura que vol que es creï una organització en contra d’aquest tipus de projectes a l’interior de la comarca del Montsià. L’activista assegura que afectarà greument a l’aqüífer que passa per davall de la població i que, a més, creu que pot ser una font de riquesa futura per al Montsià.\nEnrique Lange diu que no té cap confiança en aquest tipus d’empreses i assegura que si en un primer moment entren 25.000 tones de residus, “ningú garanteix que en un futur es pugui ampliar aquesta capacitat”. Lange diu que a una part de la població del municipi els hi preocupen les males olors, l’impacte visual i, sobretot, la devaluació de les finques al voltant de la zona on s’ubicarà la planta.\n“Quin futur deixarem als nostres fills?”, es pregunta Enrique Lange. “Estem creant una zona negra perquè el dia de demà puguin vindre més empreses d’aquest tipus. Abaixaran els preus de les finques i ningú voldrà treballar en aquesta zona”, afirma Lange. Per acabar, l’activista demana més transparència i més informació a l’ajuntament i, també diu que necessita que el consistori “demostri que està al constant de la gent”.\nArticle anteriorSalut constitueix el Grup de Desplegament de la Llei d’Eutanàsia\nArticle següentL’hidrogen verd, la revolució per encarar el futur de les Terres de l’Ebre i el Camp de Tarragona


Dos japonesos guanyen la 14a edició dels Premis Montsalvatge - Cultura - Diari de Girona\nDos japonesos guanyen la 14a edició dels Premis Montsalvatge\nLa jove japonesa Yumina Hirabayashi ha estat la guanyadora de la 14a edició del Premi Montsalvatge d'Interpretació Pianística, mentre que el segon premi el va obtenir el músic, també japonès, Yusuke Ishii. El jurat va destacar la gran qualitat dels músics que han optat en aquesta edició, la final de la qual es va celebrar diumenge a l'Auditori de Girona.\nEn aquesta edició internacional hi van participar dotze músics. El jurat, presidit per Carlos Roque Alsina, va decidir finalment premiar la interpretació d'Hirabayashi i d'Ishii. El concurs està dotat amb 6.000 euros per al guanyador i 3.000 per al finalista.\nEl Premi Xavier Montsalvatge, que s'emmarca dins dels Premis Ciutat de Girona, se celebra cada dos anys i té com a finalitat propiciar l'estudi i la interpretació del repertori pianístic contemporani, així com afavorir el coneixement i la difusió de la música catalana contemporània. A més, és una de les poques convocatòries europees dedicades a aquesta especialitat. El concurs està obert a tots els pianistes, sense límit d'edat ni de nacionalitat.\nEl jurat ha estat format per destacades personalitats de prestigi internacional com Carlos Roque Alsina, pianista i compositor, Joan Guinjoan, compositor, Ruth Lluís, pianista, Romano Pallottini, pianista i professor del Conservatori Superior de París, i Jorge Rotter, professor i director d'orquestra del Mozarteum de Salzburg.


Els Mossos d´Esquadra lluiten contra la pesca furtiva de garotes - Empordà\nEls Mossos d´Esquadra lluiten contra la pesca furtiva de garotes\nInspeccionen restaurants per a verificar l'origen d'aquest preuat animal\n27.03.2013 | 07:48\nGarotes abandonades a la sorra de la platja. SANTI COLL\nDDG Els Mossos d'Esquadra lluiten contra la pesca furtiva d'eriçons de mar a la Costa Brava, que es venen després a restaurants de la zona, pràctica que s'ha multiplicat per la crisi econòmica, segons van informar tant els policies com els qui es dediquen a aquest negoci de forma legal.\nEls agents, en ocasions acompanyats per inspectors del Departament d'Agricultura, Alimentació i Acció Rural de la Generalitat, recorren la línia marítima des de terra per albirar submarinistes que presumiblement extreuen de l'aigua aquest material gastronòmic molt apreciat a la cuina catalana.\nLa boia inflable de la qual es pengen els sacs per dipositar eriçons durant una immersió d'aquest tipus és el principal indicador d'una possible pràctica de pesca furtiva per als Mossos d'Esquadra.\nEls policies esperen la sortida de l'aigua del submarinista i, llavors, li reclamen la pertinent llicència, que pot ser professional o recreativa.\nEn el primer dels casos, el pescador d'eriçons està habilitat per extreure fins a 150 quilos d'aquest producte al dia, mentre que en el segon el límit és de 150 eriçons.\nLes condicions són que el submarinista treballi sempre en apnea, de manera que està prohibit l'ús d'ampolles d'oxigen, i que mai passi dels deu metres de profunditat.\nUn cop fora de l'aigua, aquests mariscadors han de dirigir-se a un centre d'expedició autoritzat, on els seus responsables pesen el material i li atorguen un segell que certifica la legalitat de la captura.\nInspeccions a restaurants\nEls Mossos d'Esquadra, a més de supervisar tot aquest procés durant la campanya d'aquest producte, que va de l'1 d'octubre al 31 de març, inspeccionen en ocasions restaurants de la Costa Brava per comprovar que el que venen no procedeix de furtius.\nUn d'aquests submarinistes amb llicència professional és Daniel Núñez, que va considerar que la crisi ha provocat que "molta gent que sap submergir-se, conscient que aquest negoci és molt rendible, surt si s'ha quedat sense feina".


“Un brot de febre”, de Mireia Companys: Deliri i lucidesa - Santako.com\n“Un brot de febre”, de Mireia Companys: Deliri i lucidesa\nTedi Roca 4 junio 2017 “Un brot de febre”, de Mireia Companys: Deliri i lucidesa2017-06-04T11:37:03+02:00 No Comment\nHi ha escriptors o escriptores sorollosos i d’altres que fan una remor tranquil·la; n’hi ha que es mouen còmodament en la fanfàrria i d’altres en la discreció. Mireia Companys pertany al segon grup: va fent amb calma, repensant molt el que escriu i sabent per què escriu una paraula i no una altra. Així ho va fer a Perfils de la inconsistència (premi Octavio Paz de poesia 2002) i així ho ha fet a Un brot de febre (Edicions Tremendes, 2016). Curiosament, un títol com Perfils de la inconsistència ja mostrava una veu molt “consistent”; aquesta consistència s’incrementa a Un brot de febre, on reapareix l’expressió de la sensualitat, del… [Segueix llegint] Llegir més …\nhttp://www.santako.com/un-brot-de-febre-de-mireia-companys-deliri-i-lucidesa/ 2017-06-04T11:37:03+02:00 Tedi RocaGeneralHi ha escriptors o escriptores sorollosos i d'altres que fan una remor tranquil·la; n'hi ha que es mouen còmodament en la fanfàrria i d'altres en la discreció. Mireia Companys pertany al segon grup: va fent amb calma, repensant molt el que escriu i sabent per què escriu una paraula...Tedi RocaTedi Rocatedi.roca@gmail.comAdministratorSantako.com\n« Gràcies, de part d’Ausiàs March\nRoc i l’escala de les portes secretes »


Es presenta el cartell de la Fira del Vendrell 2015\nIniciInformacióEs presenta el cartell de la Fira del Vendrell 2015\nAvui al migdia, a l’Eina, ha tingut lloc la presentació del cartell de la Fira de Santa Teresa 2015, que enguany ha estat escollit a través d’un concurs, amb un premi valorat en 200 euros, en què es convocava la participació de professionals del disseny que fossin membres de la Xarxa Emprenedora. En aquesta convocatòria s’hi han presentat Neus Rosell (el Vendrell), Sara Gimeno (el Vendrell) i Root Studio (l’Arboç).\nEl cartell guanyador ha estat el que ha presentat Neus Rosell, dissenyadora gràfica freelance que fa disseny gràfic i web des del 2010, és graduada universitària en Arts i Disseny i Postgrau de Disseny gràfic aplicat a la Comunicació. Neus Rosell ha explicat que ha volgut plasmar els elements que conformen la Fira del Vendrell amb unes línies que fan d’enllaç entre els diferents sectors.\nEl regidor de Promoció Econòmica, Kenneth Martínez, ha agraït la participació dels tres estudis de disseny que formen part de la Xarxa Emprenedora. En aquest sentit, Kenneth Martínez ha explicat que, en relació amb la Fira com a aparador de promoció econòmica, la convocatòria d’aquest concurs volia donar a conèixer i promocionar els estudis de disseny que estan al Vendrell i a la comarca. El regidor també ha destacat la dificultat a l’hora de fer la tria del cartell guanyador, la qual cosa demostra que „tenim bons professional en aquest àmbit“.


Davant la crisi, l�empresariat tamb� demana m�s centralisme\nNo en tenen prou amb exigir retallades socials i mesures neoliberals, com ja explic�vem en un article anterior, sin� que una altra de les receptes que la dreta empresarial pret�n imposar �s el retorn al centralisme m�s suat. Aquesta idea no sona amb tanta vehem�ncia com els crits a la moderaci� salarial o a la flexibilitzaci� de les condicions laborals, per� de ben segur que anir� guanyant terreny a mesura que avanci la crisi.\nDe fet, dos articles publicats recentment en la premsa especialitzada espanyola ja van en aquesta l�nia i demostren que bona part de l�empresariat hi �s favorable. I tot aix� en un estat on les compet�ncies en mat�ria laboral estan reservades exclusivament a l�estat central (i des de la Intersindical-CSC treballarem ...\nS�aprova una nova llei de seguretat laboral amb el dubte de saber si es complir�\nEl Parlament de Catalunya ha aprovat la Llei de Seguretat Industrial. Aquesta llei hauria de garantir la seguretat de les instal�lacions industrials, com ascensors, vehicles, instal�lacions i aparells el�ctrics i de gas, calderes de vapor, calefaccions i refrigeradors, grues i productes industrials, aix� com establir un registre d'establiments industrials.\nHem dit del tot intencionadament "hauria de garantir", perqu� ja estem massa acostumats a qu� el paper es mulli, a qu� no hi hagi prou personal amb funcions inspectores per fer complir les lleis, a qu� donada la situaci� econ�mica no sigui "pol�ticament convenient" sancionar... I la q�esti� �s que ja estem cansats de comptar massa persones mortes i ferides.\nAquesta llei tindr� la finalitat de vetllar per la seguretat de les persones ...\nAcord al conveni de Font Vella S.A. i preacord al Conveni Provincial d�Aig�es de Tarragona\nA la planta de Sant Hilari Sacalm de l�empresa Aguas de Font Vella i Lanjar�n S.A., la m�s important de la zona (ocupa m�s de 200 persones i pertany al grup Danone) i que compta amb representaci� sindical de la Intersindical-CSC, s�ha arribat recentment a un acord en la negociaci� del conveni. Els acords s�han articulat b�sicament en dues l�nies: un pla de prejubilacions que permeti una renovaci� de la plantilla i les millores salarials concretades en una paga lineal i una paga per objectius.\nDe la mateixa manera, s�ha arribat a un preacord en el conveni provincial d�aig�es de Tarragona, en el qual la Intersindical-CSC hi t� la majoria absoluta. Aquesta ha estat una negociaci� complexa, ja que s�ha abordat un canvi ...\nAutoritzat l�Expedient de Regulaci� d�Ocupaci� a Ingenico Barcelona\nL�autoritat laboral ha autoritzat l�Expedient de Regulaci� d�Ocupaci� a Ingenico Barcelona, amb majoria al comit� de la Intersindical-CSC, que afectar� a 66 persones (52 seran acomiadades i 14 m�s seran traslladades), mentre que nom�s 40 mantindran els llocs de treball, amb una garantia de tres anys.\nDespr�s de moltes sessions de negociaci�, es va tancar un acord i, tot i que mai hi ha bons acords en expedients de regulaci�, aquest com a m�nim limita els efectes de l�expedient inicial. Aix�, aquest acord fou ratificat per assemblea i posteriorment autoritzat per l�autoritat laboral.\nIngenico Barcelona era una de les empreses punteres a Catalunya en I+D, concretament en el sector de terminals de pagament, ja que ella feia la investigaci� del software de la ...\nLa precarietat entre el jovent treballador, una reflexi� hist�rica\nArticle de Roger Gili, exportaveu i militant de l'Espai Jove de la Intersindical-CSC, per a la publicaci� Papers de Joventut.\nOcupaci� juvenil: 30 anys de precaritzaci�\nSi ens aturem per girar la vista enrera, constatem que poc a veure t� la situaci� actual de l�ocupaci� juvenil amb la que gaudien els joves de finals dels anys 70 del passat segle. Repassar l'evoluci� del m�n del treball en els joves i les joves catalanes obliga, sobretot, a entendre alguns dels canvis de model i de paradigma que s'han donat en aquest pa�s en el seu conjunt.\nL'evoluci� de l�ocupaci� juvenil en els darrers trenta anys est� estretament vinculada a la reestructuraci� del model ec�nomic i social, no sols als Pa�sos Catalans, sin� arreu ...\nLa Intersindical-CSC considera excessius els acomiadaments a la delegaci� de Barcelona de 20 Minutos i reclama mesures per evitar-ne m�s\nAquesta setmana han estat acomiadats 3 dels 22 membres de la plantilla de la delegaci� de Barcelona del diari gratu�t 20 Minutos, aix� com 30 repartidors d�aquest. La direcci� ha justificat les baixes per motius estrictament econ�mics, a causa del descens en la facturaci� de la publicitat. De fet, aquesta retallada ha vingut precedida per altres mesures durant les setmanes recents, com la reducci� a la meitat de les col�laboracions externes d�articles i fotografies.\nTanmateix, des de la representaci� sindical de la Intersindical-CSC de 20 Minutos, que disposa del delegat de l�empresa, es consideren �excessius� els acomiadaments, ja que Barcelona genera un tr�nsit de publicitat molt destacable respecte el total estatal i que la redacci� de la capital catalana genera m�s p�gines de local ...


Comunicat del President Premis CEA 2016 - CEA - Confederació Empresarial Andorrana\nComunicat del President Premis CEA…\nComunicació CEAPremis CEATauler CEA\nVolem fer-vos arribar el nostre més sincer agraïment per la participació al sopar de gala de celebració del desè aniversari de la Confederació Empresarial Andorrana i lliurament dels Premis CEA 2016, el passat 17 de març; guardons que han volgut premiar l’esforç i la feina desenvolupada pels empresaris del país en la seva trajectòria.\nAprofito aquest comunicat per felicitar a tots els nominats i finalistes i, especialment als guanyadors de cada categoria.\nA la web de la CEA www.cea.ad hi ha disponible la galeria de fotos de l’esdeveniment.\nCom ja hem informat, la CEA destinarà el 7 % de la recaptació en clau de responsabilitat social corporativa al programa d’AGENTAS “Fem camí” de reinserció laboral dels joves discapacitats; així com l’import que, mitjançant donatiu s’ha aportat a la fila zero. El proper dia 5 d’abril es durà a terme l’acte oficial de lliurament d’aquesta aportació, en roda de premsa a la seu de la CEA.\nRebeu la nostra cordial salutació,\nCategories: Comunicació CEA, Premis CEA, Tauler CEAPer Confederació empresarial andorrana 24 març, 2016\nPreviousPrevious post:Nota de premsaNextNext post:!!! Modificació cotització CASS a partir de l’1 d’abril de 2016


Jacques Rigaud - Col·lecció Gelonch-Viladegut\nCol·lecció Gelonch-Viladegut Jacques Rigaud\nJacques Rigau va néixer a Puyloubier (França) el 1r de maig del 1680 i va morir a París el 10 d’agost del 1754. Fou un dibuixant i gravador francès.\nProbablement es va formar amb els pintors que treballaven a l’Arsenal de galeres de Marsella, decorant vaixells, i que ensenyaven dibuix als seus alumnes i retrataven els oficials de les naus. A començaments del segle XVIII, aquest grup d’artistes era comandat pel pintor Michel Gospard Serra (Tarragona, 1658-Marsella, 1733), membre de la Reial Acadèmia de pintura i escultura, i un dels pintors més cèlebres del sud de França. És en aquest context, naval i meridional, que va veure la llum la primera obra coneguda de Rigaud, La vue de la place forte de Toulon, el 1707, una vista que reflecteix el dia després del setge i bombardeig de la ciutat pels exèrcits del príncep Eugeni de Savoia. Aquesta obra duia una dedicatòria a l’Intendent del Llenguadoc, Nicolas Lamoignon, marquès de Basville, en què Rigaud li mostrava la seva aspiració a ocupar el lloc de dibuixant al departament de Fortificacions i el seu desig de ser recomanat al Director General de Fortificacions, Michel Le Peletier de Souzy. Durant aquesta etapa va fer molts gravats a partir de dibuixos de vistes urbanes i rurals de la seva regió.\nEl 1720 s’instal·là a París i va obrir un establiment a la rue Saint-Jacques, com a gravador i com a editor d’estampes. Allí venia les seves obres, en particular les seves vistes de la situació de l’epidèmia de pesta a Marsella, uns gravats que causaven sensació. Va dibuixar un gran nombre de vistes de París, dels seus monuments i dels llocs de la reialesa que tot seguit gravava al seu taller. Es tracta de vistes de caràcter topogràfic, en la mateixa línia dels treballs d’Israel Silvestre.\nA partir del 1730 i fins la seva mort, va treballar en la sèrie Les Maisons royales de France. És la seva millor obra, la que l’ha fet passar a la posteritat. És una de les suites més famoses del segle XVIII on apareixen Versalles, Marly, Fontainebleau, Saint-Cloud…En total, són unes 130 planxes gravades. Cada dibuix ofereix, en primer pla, una visió alegre i animada de la vida de la cort als inicis del regnat de Lluís XV: calesses, dones i homes elegants, salts d’aigua, arquitectura, bosquets, fonts…La precisió del traç en els detalls arquitecturals i el pintoresquisme amb que anima els primers plans mitjançant personatges en moviment, deliciosament agrupats, fan pensar en la delicadesa d’un Watteau, i el mostra en plena possessió del seu art. Aquestes vistes es volen el més exactes i el més objectives possibles i han de respectar les lleis matemàtiques i de la perspectiva. Aquesta magna obra va quedar inacabada, i fou el seu nebot, Jean-Baptiste Rigaud, qui la va culminar a partir dels dibuixos del seu oncle. L’èxit fou tan gran que van començar a córrer còpies entre marxants poc escrupolosos.


Ponsatí creu que la repressió haurà derrotat els diputats catalans si no voten 'no' a Sánchez\tPonsatí creu que la repressió haurà derrotat els diputats catalans si no voten 'no' a Sánchez\nNo passaran la nit als mòduls d'ingressos perquè tornen als respectius centres d'origen\nEls presos polítics tornaran als mòduls on estaven ingressats als centres penitenciaris catalans abans del judici contra el procés al Tribunal Suprem espanyol, i ocuparan cel·les individuals. No passaran la nit als mòduls d’ingressos perquè tornen als respectius centres d’origen, segons ha informat la Secretaria de Mesures Penals, Reinserció i Atenció a la Víctima.\nAbans d’arribar als Lledoners (Sant Joan de Vilatorrada), el Puig de les Basses (Figueres) i Mas d’Enric (El Catllar) passaran demà pel Centre Penitenciari Brians 2 de Sant Esteve Sesrovires, que és el centre de trànsit entre Institucions Penitenciàries espanyoles i Serveis penitenciaris de la Generalitat. Els homes arribaran custodiats per la Guàrdia Civil des de Zuera, a Saragossa, on han fet nit després de sortir de les presons madrilenyes. Les dones arribaran directament des de Madrid.\nUn cop a Brians 2, es produirà el canvi de custòdia. L’Àrea Penitenciària dels Mossos d’Esquadra es farà càrrec del desplaçament fins als respectius centres de destí: els Lledoners, en el cas d’Oriol Junqueras, Raül Romeva, Josep Rull, Jordi Turull, Joaquim Forn, Jordi Sànchez i Jordi Cuixart; el Puig de les Basses, en el cas de Dolors Bassa, i Mas d’Enric, en el cas de Carme Forcadell.\nUn cop als centres de destí, els presos i preses aniran als respectius mòduls d’ingressos, on seran identificats amb l’empremta dactilar. Després passaran a una revisió mèdica, podran trucar a les seves famílies i aniran destinats en cel·les individuals als mateixos mòduls on ja van ser des del 4 de juliol del 2018 fins a l’1 de febrer, quan van ser traslladats a Madrid per assistir a les sessions del judici contra el procés al Tribunal Suprem espanyol.\nPer tant, els presos de Lledoners aniran al mòdul 2, mentre que Forcadell i Bassa aniran als mòduls de dones de Mas d’Enric i Puig de Les Basses. La a Secretaria de Mesures Penals, Reinserció i Atenció a la Víctima ha adduït motius de seguretat per no informar dels horaris d’arribada demà.\n16:17La Ciutat de les Arts de València i un Besalú nazi protagonitzen el tràiler de la nova temporada de ‘Westworld’\n15:56Els neozelandesos lliuren més de 10.000 armes en un pla de compensació arran de la matança de Christchurch\n14:52Torra presideix un homenatge als bombers que van extingir l’incendi d’Horta fa deu anys\n13:20Ponsatí creu que la repressió haurà derrotat els diputats catalans si no voten ‘no’ a Sánchez\n12:07Riera assenyala que David Fernàndez seria un ‘molt bon candidat’ a les eleccions catalanes\n10:57‘En cas de desastre lunar’: La carta que Nixon tenia preparada per si l’Apollo 11 no tornava\n08:00Les portades: ‘PSOE i Podem obren una negociació exprés’ i ‘Cinc anys de la confessió de Pujol’\nRiera assenyala que David Fernàndez seria un 'molt bon candidat' a les eleccions catalanes\n'En cas de desastre lunar': La carta que Nixon tenia preparada per si l'Apollo 11 no tornava


fallas - Reunió de la comissió de coordinació amb Salut Pública\nAquesta vesprada ha tingut lloc en el Saló de Plens de Junta Central Fallera la reunió de la comissió de coordinació amb Salut Pública.\nUna trobada promoguda per la Interagrupació de Falles de València, la resta de festes locals i les Juntes Locals falleres d'altres poblacions, en la qual s'han abordat diversos dubtes al voltant de la celebració de les Falles 2021 a causa de la pandèmia de la Covid-19.\nL'objectiu d'aquesta primera reunió era principalment que la Secretària Autonòmica de Salut Pública, en representació de la Conselleria de Sanitat Universal i Salut Pública, ens indicara les directrius generals per a poder començar a treballar en pròximes reunions els diferents escenaris que es poden plantejar de cara a les Falles de 2021, ja que la greu situació sanitària actual obliga a pensar en unes falles diferents a com les hem conegudes fins ara. Aquests escenaris estaran sempre basats en paràmetres objectius de la pandèmia i, tal com ens ha indicat la Secretària Autonòmica, la realitat és canviant.\nEls diferents col·lectius reunits en el dia de hui s'han compromés a treballar diferents opcions perquè des de la Conselleria de Sanitat puguen valorar la idiosincràsia del món faller, posant en valor els aspectes culturals i econòmics que aporta la nostra Festa.\nAmb aquesta idea, s'han emplaçat a una nova reunió en les pròximes setmanes amb la finalitat de seguir amb la mateixa línia de treball entre la Conselleria de Sanitat Universal i Salut Pública i els col·lectius fallers.\nRecordem que a més de diversos representants de Junta Central Fallera i de la Interagrupació de Falles de València, han estat presents el president de la Federació de Falles de Borriana i vicepresident de la Junta Local Fallera de Borriana, Salvador Doménech; l'assessora de Presidència de la Junta Local Fallera de de Alzira, Guapo Boluda; el president de la Junta Local Fallera de Picanya i de la Junta Comarcal de l'Horta Sud, Pascual Herreros; el president de la Junta Local Fallera de Llíria, Martín Martínez; la delegada d'agenda i corts d'honor de la Junta Local Fallera de Dénia, Raquel Martín; el president de la Federació de Falles de Gandia, Telmo Gadea; el president de la Federació i la Junta Local Fallera d'Algemesí, Juanvi Talavantes; i el president de la falla Godayla de Godelleta, Francisco Luis Martínez.


Paradistes de la Rambla es rebel·len contra l’ordre de tancament\nUn dels antics quioscos d'ocellaires de la Rambla / ACN\nLa família propietària emprèn una ofensiva legal per frenar la clausura, prevista per a l'agost\nLa família Cuenca, propietària de cinc de les 11 antigues ocelleries de la Rambla de Barcelona, ha criticat en un comunicat aquest dijous que “l’Ajuntament de Barcelona discrimina les antigues ocelleries i les expulsarà del passeig a l’agost”. Ha lamentat que el consistori hagi decidit, “de manera unilateral a través d’un expedient administratiu, procedir el proper mes d’agost a el tancament i expulsió definitiva de les 11 antigues ocelleries que estan ubicades al passeig central de la Rambla de Barcelona, amb la consegüent destrucció de 98 llocs de treball i l’eliminació d’un element històric de la ciutat, l’existència del qual data del 1855″, destaca.\nAixí mateix, ha exposat que l’Ajuntament preveu tancar les parades d’antics ocellaires “argumentant que les llicències municipals -concesiones per 50 anys- han expirat”. La família propietària ha esgrimit raons jurídiques per demostrar que les llicències segueixen en vigor.\nLa família Cuenca ha reclamat diàleg i una solució pactada que garanteixi la seva continuïtat i comença una campanya reivindicativa adreçada a la ciutadania, amb l’objectiu també d’interpel·lar a l’Alcaldia. A més, ha anunciat que presentarà un recurs d’alçada via administrativa contra l’expedient municipal i sol·licitarà les mesures cautelars corresponents.\nLa resposta de l’Ajuntament\nPreguntada per aquesta qüestió en roda de premsa aquest mateix dijous, la regidora de Comerç, Mercats, Consum, Règim interior i Hisenda, Montserrat Ballarín, ha dit que hi ha tot un procediment lligat a la voluntat del consistori ja expressada d’aconseguir alliberar aquest espai i estan treballant en aquesta línia. “Entenem que tothom vol fer valer els seus drets, en aquest cas, com a defensors de l’interès públic estem treballant per defensar-ho com calgui”, ha afegit.\nL’Ajuntament de Barcelona ha posat en marxa aquest any una estratègia de reactivació de la Rambla “per avançar en la recuperació ciutadana” d’aquest passeig mitjançant una sèrie d’actuacions que van des de l’economia, la cultura i l’habitatge fins la transformació urbanística de la via, que inclouen la retirada dels 11 antics quioscos de ocelleries.\nClam a favor dels drets trans en la marxa LGTBI\nEls organitzadors estimen que 6.000 persones han secundat la manifestació, mentre que la Guàrdia Urbana en quantifica 750\nCan Culleretes, el restaurant degà de Barcelona\nAmb més de 230 anys d’història, aquest emblemàtic restaurant barceloní no ha deixat de servir la seva tradicional cuina catalana als seus clients, superant tota mena de crisi i situacions


Nova convocatòria de vaga general pel 18 d’octubre de 2019 | Grup Gestió - Assessoria d'empreses i particulars a Girona\nPàgina inicial|Nova convocatòria de vaga general pel 18 d’octubre de 2019\nEls sindicats (ICSC i IAC) han convocat una vaga general pel pròxim divendres, 18 d’octubre de 2019. Cada sindicat ha fet la seva convocatòria on hi consten els motius i els objectius que persegueixen.\nEn un principi es va convocar per l’11/10, però finalment fou desconvocada.\nLa vaga s’iniciarà a les 00.00 hores i durarà fins a les 24.00 hores del mateix dia.\nÉs un dret individual de cada treballador decidir fer vaga o no el dia 18 d’octubre, i us recordem que no es pot sol·licitar als treballadors que es manifestin sobre la seva intenció de secundar-la o no; tot i que pel treballador és millor comunicar-ho per escrit a l’empresari per evitar conflictes derivats de la seva adhesió a la protesta.\nEl treballador en vaga aquest dia no cotitzarà, i s’ha d’informar d’aquest fet a la Tresoreria de la Seguretat Social. Aquest dia tampoc serà retribuït per l’empresari, de manera que la vaga no comportarà cap cost econòmic per l’empresa.\nNo podem obligar un treballador a treballar aquest dia, llevat, com més endavant analitzarem, que s’hagin instaurat serveis mínims o serveis de manteniment o seguretat a les instal·lacions i per aquest motiu hagi de treballar.\nNo es poden substituir els treballadors que exerceixen el dret a la vaga per altres treballadors de nova contractació o d’empreses de treball temporal.\nPels treballadors que no s’hi adhereixin és un dia laboral normal, i, per tant, consta d’alta a la seguretat social i percebrà la preceptiva retribució econòmica.\nNo podem obligar cap treballador a adherir-se a la vaga. Per molt que a causa dels treballadors vaguistes, tinguem el torn o la maquinària parada, el treballador que no s’hi ha adherit ha de ser retribuït.\nPot ser que degut a l’existència de determinats piquets informatius o per problemes amb el transport, el treballador no pugui arribar al seu lloc de treball. En aquest supòsit, si el treballador ho pot demostrar, ha de continuar essent retribuït i, en tot cas, ens podem plantejar si li fem recuperar aquestes hores de treball, fet que s’analitzaria en cada cas en concret.\nPer tot plegat, i per les incidències que sorgeixen en un dia de vaga, moltes empreses productives, prèvia negociació amb els treballadors o els seus representants, consideren aquest dia com un dia de vacances, i d’aquesta manera el procés productiu no es veu afectat per la manca d’un grup de treballadors. En tot cas aquesta opció s’hauria de pactar sempre i de manera obligatòria entre les parts per tal de quadrar el calendari laboral.\nCal no confondre’ls amb els serveis mínims dels que en parlarem tot seguit. Aquest servei de manteniment consisteix en el fet que determinats treballadors, tot i exercir el dret de vaga, no el podran gaudir perquè hauran de realitzar tasques fonamentals que, de no fer-se, podrien provocar, per exemple, un dany a la maquinària o als productes que es troben dins de les instal·lacions de les empreses (p. ex. producte fresc, granges, manteniment de forns industrials, etc.).\nS’ha de negociar amb els representants dels treballadors i no pot afectar ni de bon tros la totalitat de l’empresa, tampoc es pot utilitzar aquesta eina per garantir la producció el dia de la vaga.\nSón aquells que vénen determinats per l’autoritat -en aquest cas les CCAA- i que vénen a preservar el bon funcionament d’aquells serveis essencials per a la comunitat (hospitals, policia, transports…., etc.).\nPodeu trobar les diferents convocatòries a:\nmoon\t2019-10-17T11:59:04+00:00\t14 octubre 2019|Laboral|0 Comentaris


XI Setmana de la Gent Gran: Un programa on tampoc no han faltat els concursos tradicionals - vilanovainformacio.cat - Portal de Comunicació de Vilanova del Camí\nLa XI Setmana de la Gent Gran ha tornat a incloure, com cada any, les finals dels tradicionals concursos de subhasta, dòmino i brisca. Les eliminatòries van obrir el programa d’activitats i dimarts es van celebrar les finals.\nLa parella guanyadora al concurs de subhasta va ser Miguel Díaz i Antonio Teruel, amb 10 punts. En segon lloc van quedar Antonio Caballero-Antonio Serrano, amb 8 punts, i en tercera posició, José Díaz-Alfredo Sánchez, amb 6 punts.\nAl concurs de domino, la primera parella classificada va ser Antonio Teruel-Miguel Díaz. I en segona i tercera posició van quedar, respectivament, el tàndem Carlos Sánchez-Juan Gómez i Manuel Bretones-Luis Perea.\nI pel que fa al concurs de brisca, la parella guanyadora la formaven Gregoria Galan i Rosario Reyes. En segon i tercer lloc van quedar Pilar Mangas-Carmela López i Francisco Galeote-Juani Flores.\nD’altra banda, divendres es va fer el concurs de plats cuinats, que un any més ha estat obert a tothom. La guanyadora en aquesta edició ha estat Maria Giménez amb la seva recepta de Roscos d’ous. En segon lloc va quedar Andrea Cantero, amb un plat d’Ensaladilla rusa. I el tercer classificat fou Nicolás Castaño Gullón amb un Bacallà de primavera.


El primer banc públic d’Europa es va crear a Catalunya el 1401 – VIBRANT\n15 d'abril de 2016 19 d'octubre de 2016 Vibrant\nLa Taula de Canvi i Comuns dipòsits de Barcelona va ser la predecessora dels actuals bancs centrals. Es va crear com a suport a la hisenda municipal i per dotar de recursos de crèdit d’ús exclusiu de la ciutat. Tal va ser l’èxit d’aquesta nova institució econòmica que aviat se’n van obrir d’altres taules a diferents ciutats de la Corona d’Aragó com Mallorca, València, Girona, Tarragona o Perpinyà, i també a la ciutat estat de Gènova, convertint-se les Taules de Canvi catalanes en un referent per a la resta d’Europa.\nLa Taula de Canvi de Barcelona\nA l’edat Mitjana, Catalunya va esdevenir una potència comercial a la Mediterrània, on el port de Barcelona va destacar per la seva gran activitat comercial. L’activitat econòmica i bancària eren frenètiques, circulava una gran quantitat de moneda de diferents tipus i països que complicaven les transaccions. Van aparèixer els canviadors, molts d’origen italià, que paraven una taula petita, amb balances i llibres de comptes als centres de comerç, mercats i porxades.\nBarcelona, finals de l’Edat Mitjana\nA finals del segle XIV circulaven a Barcelona més de 50 tipus de monedes. Davant tal enrenou, no podien faltar els canviadors murris i la desconfiança dels seus parroquians envers els canvis i la resta de les transaccions. El Consell de Cent de la ciutat, històricament atent a les necessitats dels ciutadans, es va veure obligat a intervenir ordenant que pèrits moneders contrastessin el valor de les monedes.\nD’altre banda, els banquers portats per la seva tradicional ambició van jugar massa fort amb els diners dels seus clients en operacions de risc i molts van fer fallida, impossibilitant la devolució dels dipòsits. La desconfiança i el descrèdit en la banca privada portava la ciutat cap a una situació molt complicada. Sense crèdits es feia gairebé impossible cobrir les necessitats bàsiques dels seus ciutadans, com recursos i abastiments. I, per si això no fos poc, els deutes de la ciutat eren importants.\nEl Consell de Barcelona també va cercar una solució a aquesta greu crisi: crear un banc públic. La Taula de Canvi i Comuns dipòsits de Barcelona, que es va establir a l’edifici de la Llotja el 20 de gener de 1401, va ser el primer banc públic de la història.\nLa Taula va servir per reduir el deute de la ciutat i garantir l’abast de blat i carn a Barcelona. Com un departament més del govern de la ciutat va passar a gestionar els impostos municipals. Va donar crèdit al cap d’estat, al Consell de la ciutat i va restablir la confiança de tothom. Acceptava dipòsits de particulars amb millors garanties que la resta de bancs. Segons el seu reglament, els seus recursos de crèdit restaven reservats per a ús exclusiu de la ciutat, sense poder fer préstecs a persones particulars sota cap circumstància.\nL’administració de la Taula va estar encarregada a dos administradors, elegits pel consell de la ciutat per a un període de dos anys. Aquests responien amb tots llurs béns de la rectitud de l’administració i havien d’aportar una fiança de 6.000 florins d’or cadascun. Els primers administradors van ser en Miquel Roura i en Guillem Ramon Colom (estudis recents apunten que es tractaria de l’avi del Cristòfor Colom, descobridor d’Amèrica).\nLa Taula de Canvi de Barcelona aviat va estar indispensable a la vida pública catalana i l’any 1413, va esdevenir, també, banc de la Generalitat de Catalunya. Va restar en marxa uns 300 anys fins l’endemà de l’11 de setembre de 1714, el nou règim absolutista guanyador de la guerra de Successió la va suprimir, juntament amb el Consell de Cent i totes les estructures de govern i administratives pròpies o que fes olor de Corona d’Aragó.\nLes primeres taules de canvis van aparèixer al segleXIII\nEls canvistes, muntaven la seva parada als mercats, normalment sota les porxades. A la taula baixa que feien servir per a les transaccions s’anomenava la banca. Aquí s’hi feien els canvis de divises, els pagaments i els cobraments i tot tipus d’operacions financeres.\nAquests banquers havien de complir amb unes normes fixades per les Corts catalanes, que alertades per la lleugeresa ètica d’aquests, van ser molt estrictes. Si algú actuava de manera deshonesta, públicament se li trencava el tauló a força de cops; d’aquesta banca trencada n’ha derivat l’expressió “bancarrota” de l’italiàbanca rotta, pel fet que molts dels canvistes foren d’origen italià. Els càstigs havien de ser exemplars, acompanyats d’escarni públic i podien derivar, segons la gravetat, des de complir una dieta a pa i aigua fins a la pena de mort; igual que avui dia, oi?\nA la ciutat de Barcelona els canvistes millor valorats s’ubicaven al carrer delsCanvis Vells i els que havien comès alguna infracció, després de rebentar-li la banca podien tornar a exercir al carrer dels Canvis Nous fins que passats uns anys recuperessin la seva fiabilitat, llavors podien tornar al carrer dels Canvis Vells i recuperar el tapet.Un tapet amb l’escut d’armes de la ciutat cobrint la taula de canvi, indicava als ciutadans que aquell canvista era fiable segons les normatives del Consell de la ciutat, com un certificat de garantia ISO d’AENOR actual.\nLa Taula de canvi de Barcelona va finançar els viatges de Cristòfor Colom a Amèrica\nThe Mellon National Bank, fundat a Pittsburgh (USA) el 1869, es va declarar seguidor del model de la Taula de Canvi de Barcelona en un anunci publicat el 29 de març de 1921 en el diari Pittsburgh Post-Gazette, on es desvelava que la Taula de canvi de Barcelona va contribuir al finançament dels viatges de Colom a Amèrica entre altres esdeveniments i institucions importants a què va donar suport. (Dades ampliades per Pere Alzina en el “XII Simposi sobre la catalanitat de la descoberta d’Amèrica” d’Arenys de Mar).\nTaula de Canvi de Barcelona segons l’Enciclopèdia britànica: Enciclopèdia.britannica.com/\nARTICLES Història, Xusquipèdia\n← La Junta de Braços\nQui va ser realment Sant Jordi? →


⇤ ← Revision 76 as of 2007-05-22 19:11:29 →\n← Revision 78 as of 2007-05-23 10:26:06 → ⇥\nComment: ordre del dia: comentaris a la festa\n||PRAEDO||'''Proposta de migració de xarxa d'irc''' [[BR]] A irc-catalunya hem posat el servidor al centre de dades de la UPC amb 1gbit aillat de la xarxa d'alumnes. Tractant-se de la xarxa irc catalana, convindria potenciar-la i una ajuda seria amb els usuaris de la comunitat catalana d'Ubuntu. Cal tenir en compte que tot i que altres canals d'Ubuntu són a Freenode, això no és cap impediment ja que Ubuntu mateix també té la seva pròpia xarxa irc. EL programari irdc que es fa servir és el ratbox. Si finalment es fa, no hi hauria inconvenient en donar privilegis de operador sobre l'ircd als administradors actuals del canal. [[BR]]Per a facilitar les coses als usuaris, també es podria preparar un enllaç per entrar-hi per webxat amb cgiirc.|| ||RafaelCarreras||'''Comentaris a la [wiki:CatalanTeam/InstallParty install party]'''[[BR]] El sentiment general és que ens ho vam passar molt bé, però que l'assistència va ser escassa. Ens hem de plantejar no fer esdeveniments si la concurrència no ha de ser gran.||\n||PRAEDO||'''Proposta de migració de xarxa d'irc''' [[BR]] A irc-catalunya hem posat el servidor al centre de dades de la UPC amb 1gbit aillat de la xarxa d'alumnes. Tractant-se de la xarxa irc catalana, convindria potenciar-la i una ajuda seria amb els usuaris de la comunitat catalana d'Ubuntu. Cal tenir en compte que tot i que altres canals d'Ubuntu són a Freenode, això no és cap impediment ja que Ubuntu mateix també té la seva pròpia xarxa irc. EL programari irdc que es fa servir és el ratbox. Si finalment es fa, no hi hauria inconvenient en donar privilegis de operador sobre l'ircd als administradors actuals del canal. [[BR]]Per a facilitar les coses als usuaris, també es podria preparar un enllaç per entrar-hi per webxat amb cgiirc. http://www.racocatala.cat/xat/irc.cgi||\nComentaris a la [wiki:CatalanTeam/InstallParty install party]BR El sentiment general és que ens ho vam passar molt bé, però que l'assistència va ser escassa. Ens hem de plantejar no fer esdeveniments si la concurrència no ha de ser gran.\nProposta de migració de xarxa d'irc BR A irc-catalunya hem posat el servidor al centre de dades de la UPC amb 1gbit aillat de la xarxa d'alumnes. Tractant-se de la xarxa irc catalana, convindria potenciar-la i una ajuda seria amb els usuaris de la comunitat catalana d'Ubuntu. Cal tenir en compte que tot i que altres canals d'Ubuntu són a Freenode, això no és cap impediment ja que Ubuntu mateix també té la seva pròpia xarxa irc. EL programari irdc que es fa servir és el ratbox. Si finalment es fa, no hi hauria inconvenient en donar privilegis de operador sobre l'ircd als administradors actuals del canal. BRPer a facilitar les coses als usuaris, també es podria preparar un enllaç per entrar-hi per webxat amb cgiirc. http://www.racocatala.cat/xat/irc.cgi


Estrenes de la setmana 21.09.2018\nL’estrena més destacada de la setmana és ‘Johnny English, de nuevo en acción’, òpera prima de David Kerr. Set anys després de ‘Johnny English returns’, segona pel·lícula de la franquícia, arriba la tercera entrega de la saga del sapastre agent del títol: el popular còmic britànic Rowan Atkinson es torna a posar en la pell de l’agent que, tot i està retirat, rep la missió de capturar un perillós hacker informàtic. També repeteix Ben Miller i en aquesta tercera part s’hi afegeixen Jake Lacy, Emma Tthompson i Olga Kurylenko.\nLa majoria de propostes són de factura europea. El drama alemany ‘El capitán’, dirigit per Robert Schwentke i rodat en blanc-i-negre, està basat en la història real de Willi Herold (a qui dóna vida Max Hubacher), un soldat nazi de 19 anys que es va trobar un uniforme de capità i es va fer passar per oficial ordenant l’assassinat de fins a 170 persones. De producció francesa arriben tres pel·lícules; dues d’elles drames, ‘Madame Hyde’ i ‘La aparición’. El primer és una versió actualitzada del clàssic ‘El doctor Jekyll & Mr. Hyde’ de l’autor Robert Louis Stevenson protagonitzada per Isabelle Huppert que interpreta a la professora Géquil que després d’un accident es transforma en una femme fatale, mentre que el segon, dirigit per Xavier Giannoli, narra com un periodista (Vicent Lindon) de fama internacional es contractat pel Vaticà per investigar l’autenticitat de diverses aparicions ocorregudes en un petit poble francès. D’altra banda també l’esbojarrada comèdia ‘Enamorado de mi mujer’, dirigida i protagonitzada per Daniel Auteuil. El guió està centrat en un matrimoni (Daniel Auteuil i Sandrine Kiberlain) que convida a sopar un amic comú, Patrick (Gérard Depardieu), que es presenta acompanyat per la seva nova parella (Adriana Ugarte, en el seu debut en el cinema francès) de la que Daniel immediatament s’enamora.\nMade in Hollywood s’estrenen dos nous drames. ‘The ridder’ és el segon treball de la directora xinesa Chloé Zhao i narra el cas real del jove Brady Jandreau, un domador de cavalls que havia de treballar en la seva òpera prima però no va poder ja que va patir un greu accident al cap i ara la directora narra la seva història en un film que va ser multipremiat en la darrera edició de la Seminci de Valladolid. L’altra és ‘El escándalo Ted Kennedy’, dirigit per John Curran i que narra el cas real protagonitzat per Ted Kennedy (interpretat per Jason Clarke). Kennedy va patir un accident i va abandonar la seva acompanyant, la secretaria del seu germà Bob (Kate Mara), en un llac. L’administració Kennedy es va encarregar de tapar l’incident i protegir la família política americana.\nCompleta les novetats de la setmana la comèdia negra espanyola ‘Matar a Dios’, codirigida pel tàndem format per Caye Casas i Albert Pintó. El guió mostra la visita de Déu a una família durant la nit de Nadal i els anuncia que acabarà amb tota la humanitat: només deixarà dos supervivients, els que esculli la família.\n« Estrenes de la setmana 14.09.2018\nEstrenes de la setmana 28.09.2018 »


Com instal·lar l’app JW Broadcasting en Amazon Fire TV | Funcions i Ajuda\nPer a poder vore JW Broadcasting en el teu Amazon Fire TV, primer l’hauràs de configurar i instal·lar-li l’app JW Broadcasting. Seguix els passos següents:\nCom configurar el teu Amazon Fire TV\nCom instal·lar JW Broadcasting en Amazon Fire TV\nEl teu Amazon FireTV hauria de vindre amb instruccions per a ajudar-te a configurar-lo i connectar-lo a Internet. Una volta estiga connectat, completa la configuració seguint les instruccions en pantalla. Se’t demanarà que registres el teu Amazon Fire TV amb el teu nom d’usuari i contrasenya d’Amazon.\nNota: Necessitaràs accés a Internet des d’un ordinador o dispositiu mòbil per a la configuració guiada.\nPer a més informació, mira el vídeo d’Amazon Fire TV que mostra el procés de configuració.\nNavega per la pantalla d’inici d’Amazon Fire TV i instal·la JW Broadcasting seguint els passos següents:\nPolsa Amunt o Avall en el teu comandament a distància Amazon Fire TV fins que Busca estiga ressaltat.\nL’opció Busca de Fire TV busca pel·lícules, programes de televisió, actors, apps, jocs i canals que corresponen amb el que estàs escrivint. Busca JW Broadcasting en Apps i Jocs. Escriu les paraules jw broadcasting.\nQuan JW Broadcasting apareix en la llista, polsa la fletxa Avall per a ressaltar-la en els resultats de la busca, i polsa Selecciona. Polsa el botó Dreta fins que hages destacat l’app, i polsa Selecciona. Polsa el botó Obtín per a baixar l’app en el teu Amazon Fire TV. Quan s’haja baixat, el botó Obtín canvia a Obri.\nPer a vore JW Broadcasting selecciona Obri, o vés a la pàgina d’inici d’Amazon Fire TV i busca JW Broadcasting baix d’Apps. Mira en la secció Les teues apps.\nCompartix Compartix Com instal·lar l’app JW Broadcasting en Amazon Fire TV


La CASS i la FAF es consideren perjudicades per l’‘Operació Cautxú’ - Altaveu\nLa Caixa Andorrana de la Seguretat Social (CASS) i la pròpia Federació Andorrana de Futbol (FAF) es consideren víctimes de les pràctiques presumptament anòmales que s’estan investigant en el marc de la denominada ‘Operació Cautxú’. Això és almenys el que es pot desprendre de la decisió de les dues institucions de presentar-se com a actors civils en el marc de la causa judicial que s’està investigant a la Batllia.\nUna part de la trama que s’investiga seria perquè, suposadament, s’haurien pagat remuneracions per sota mà i sense cotitzar. D’aquí que s’acusi als tres processats que hi ha en l’actualitat pel cas, el secretari general de la FAF, Tomàs Gea; el tresorer de la mateixa entitat, José García; i l’expresident, Víctor Santos, de defraudació a la CASS. I d’aquí que la parapública s’hagi personat a la causa per saber fins on arriba la situació i reclamar el que correspongui si mai s’acaba determinant que, efectivament, s’havien d’haver abonat unes cotitzacions que no es van cotitzar.\nUE Santa Coloma, Inter Escaldes, la Massana i Encamp van fer divendres el mateix pas que abans havien fet la Seguretat Social i la federació\nTambé la FAF es pot sentir perjudicat per l’actuació d’alguns dels seus dirigents i treballadors. De moment, però, només es queda en l’àmbit civil, el que permet obrir la porta a demanar, si escau, un possible rescabalament per aquells diners que haurien d’haver correspost a l’ens i que, pel motiu que sigui, van anar a parar a d’altres llocs. Presentant-se com a actor civil, la FAF vol evitar les crítiques rebudes per la seva aparent inacció, en cap cas es pretén criminalitzar ningú perquè dins de l’ens federatiu estan convençuts de la presumpció d’innocència de tots els encausats. Però sí que vol estar al cas de tot el que passa judicialment parlant.\nCom també ho volen estar quatre clubs en concret dels 31 que hi ha integrats a l’organització: la UE Santa Coloma, l’Inter d’Escaldes, la Massana i l’Encamp. Tots quatre van presentar aquest divendres un escrit a la Batllia interessant ser part civil en el procés i així poder saber què s’està realment investigant. Com a integrants del col·lectiu consideren que l’afectació en la imatge del futbol andorrà que el cas està tenint afecta també la seva pròpia imatge i, per això, volen saber què passa alhora que espolsar-se qualsevol possible responsabilitat, present o futura.\nL’assemblea i els futbolistes\nTambé els mateixos quatre clubs tenen previst demanar l’ajornament de l’assemblea de la FAF prevista per aquest dilluns. Impugnaran la convocatòria ja que entenen que hi ha elements tant de fons com de forma que fan tenir clar que no s’han fet els passos adequadament. En relació amb aquesta assemblea, i preveient, d’entrada, la seva celebració, els que sí que han sol·licitat poder acudir són els representants d’un col·lectiu de recent constitució: l’Associació de Futbolistes Andorrans (AFA).\nA l’assemblea hi voldrien expressar el seu parer i les seves necessitats i objectius. Alhora, però, consideren que la FAF els ha d’integrar, d’alguna manera o altre, en el seu engranatge com a actors clau que són en el món del futbol, com també formen part de tot l’entramat futbolístic el col·lectiu d’àrbitres. L’AFA està presidida pel jugador internacional Ildefons Lima.\n“Pretenem, com a estament important i indispensable dins el món del futbol andorrà, tenir veu i vot dins la FAF"\nFonts properes al col·lectiu de nova creació han afirmar que “pretenem, com a estament important i indispensable dins el món del futbol andorrà, tenir veu i vot dins la FAF i més encara en un moment com en l’actual, en que creiem que cal fer foc nou i començar des de zero”. Els futbolistes recorden que són “part indispensable” i per això volen “poder donar la nostra veu i el nostre vot en temes tant important com que hi hagi un ambulància a cada partit o que els jugadors tinguin garantits els seus drets laborals”.\nLes fonts consultades de l’associació han assegurat que pretenen fer una aportació, dins el col·lectiu futbolístic i dins de la FAF, “totalment proactiva i constructiva, en cap cas destructiva ni per embolicar més la troca. Però sí volem donar la nostra opinió com a gent de futbol que som i com a element indispensable per a la pràctica d’aquest esport i de tot allò que l’envolta”.\nPares de jugadors de la base demanen més esforços i cap dissolució\nPares de nens que actualment juguen a l’ENFAF demanen als dirigents futbolístics del país, tots en general, que en lloc de voler suprimir equips o divisions de base, es facin compatibles tots els projectes que hi pugui haver i es dotin de recursos i es facin els esforços necessaris per compaginar qualsevol iniciativa, existent o per existir. En un escrit enviat a l’Altaveu, un grup de pares manté que “el nivell del futbol, si el volem augmentar, no passa per fer desaparèixer equips, passa per dedicar-hi esforços, entrenadors tots ells qualificats i invertint els diners que la Federació aporta als clubs per la base en la base”. I afegeixen que “en el futbol d’Andorra hi ha cabuda per a tots als nens que els hi agrada el futbol, ja sigui als clubs, a l’ENFAF i al nou FC Andorra”. En l’escrit s’hi recorda que “la Federació fa anys que va salvar una base que hagués desaparegut. Una base que ha crescut en joc i ambició gràcies a l’esforç que hi ha dedicat, uns nens que ho deixen tot en el camp i que es passen dies fora per jugar. Aquesta dedicació dels nens i de la Federació ha comportat una millora en el nivell del futbol” i es mostra neguits evidents. “No entenem el per què hi ha clubs que estan en contra i volen la dissolució de l’ENFAF. Aquests nens tenen una il·lusió de jugar al futbol, en cas de no continuar a l’ENFAF molts d’ells deixaran de jugar o aniran a equips de fora”. Finalment remarquen que “si el problema és que el nivell de la lliga no és bo per culpa de que cada any hi ha nens que la deixen per anar a l’ENFAF, no ho entenem gaire ja que molts dies en camps de futbol 7 entrenen a la vegada més de quaranta nens i algun d’ells no arriba a tocar una pilota en tot l’entrenament. Equips de futbol en els quals hi tenen vint nens per jugar a futbol 7 o trenta per al futbol 11, això comporta que alguns es quedin sense jugar cada setmana, problema més agreujat en les categories més petites, edats entre 6 i 9 anys, en les quals els equips fan convocatòries per què no poden inscriure tots els nens a l’acta”.\n1. 30 de juny de 2019 | 21:02 h\nSi si, tot això està molt bé, però de les trampes i la tramposa ningú en parla.\nAquet parell d'engarjolats, no deuen tenir "padrins". Així funcionen les coses a Andorra.


Dates: 16 de Novembre - 02 de Desembre de 2018\nData límit: 21 de Juny de 2018\nDes de Catalan Films &TV organitzem una tramesa de produccions catalanes al festival Tallinn Black Nights Film Festival\nLlargmetratges (més de 60') finalitzats després del 15 de setembre de 2017 (s'admeten work in progress).\nEs prioritzen les premieres mundials i internacionals. El requisit mínim de premiere és una premiere europea.\nEl festival té una secció dedicada a primeres obres (First Feature Competition). En aquest cas es requereix premiere mundial o internacional.\nFeu-nos arribar a p.bonet@gencat.cat abans del 21 de juny, un enllaç protegit especificant títol, director, durada, si és ficció o documental, si es tracta d'una premiere mundial, internacional o europea i si és primera obra. Nosaltres farem arribar la producció al programador del festival.


Cafès Gener » El que cal saber » Principals varietals\nAquest varietal es desenvolupa en zones de gran alçada i destaca per la seva gran resistència a les malalties. Es va conrear per primer cop a Jamaica i és un dels més exclusius degut a la seva baixa producció i a que el 90% de les vendes va dirigit al mercat japonés, un dels més exigents del món.\nVarietal de baixa productivitat, rep el nom de les illes Reunión abans anomenades Bourbon, a l´Est de Madagascar. És una planta de difícil aclimatació, poc resistent al vent i no s’adapta a tots els terrenys. El trobem en zones de Centre i Sudamèrica i Indonèsia. Pot arribar als 3 metres i les seves fulles són de color verd intens. Al madurar, les seves cireres poden agafar tons tant vermells com grocs o ataronjats, cosa que pot condicionar el punt final degut a la diferent intensitat amb que els pot afectar els rajos de sol.\nLa Bourbon destaca per la seva gran qualitat, dona una beguda suau i equilibrada, amb notes de fruits secs i xocolata amb bona acidesa.\nHíbrid creat a Colòmbia amb la finalitat de trobar un varietal resistent principalment a la roya i altres malalties del cafeto, capaç de donar una bona productivitat i una gran mida del gra (cafè Supremo). Requereix molt poca aplicació de fungicides a una zona com la Colombiana, de clima molt inestable on no existeix la temporada seca i on la roya i altres malalties poden aparèixer de manera cíclica.\nBeguda aromàtica i d’acidesa pronunciada, molt semblant als altres varietals cultivats a Colòmbia (Typica, Caturra, Bourbon).\nEs tracta d’un híbrid dels varietals Timor i Caturra creat a Portugal el 1959. Inicialment es plantà a Costa Rica amb l’esperança de tenir un varietal de molt rendiment i resistent a les plagues, però no va triomfar degut a l’excessiva influència de la vessant Robusta de Timor, no arribant a la qualitat esperada.\nPartint d'aquest híbrid, se n'han creat d'altres, com per exemple el Frontón o el Catisic (El Salvador).\nEn tassa destaca per notes herbàcies i fruitals però lleugerament amargues.\nOriginari del Brasil, és un creuament dels varietals Mundo Novo i Caturra, és una planta mitjana, arriba als 2’5 metres i destaca per la seva gran productivitat i resistència al mal temps i al vent. Les seves cireres al madurar adquireixen tons groguencs o vermellosos i maduren de manera poc uniforme. Les seves condicions idònies d’altitud es situen entre els 600 i els 1000 metres.\nVarietal de bona qualitat en tassa.\nOriginari de Brasil, es tracta d’una mutació del varietal Bourbon. De baixa alçada, dóna unes cireres de color vermell vinós i té un rendiment millor que els varietals Typica o Bourbon. A major altitud dóna millors fruits però menys producció. La distància entre nusos és curta i les rames laterals tenen moltes ramificacions secundàries; això permet plantar cafetals amb molta densitat. És molt sensible a la roia que afecta al cafeto i als fongs que poden afectar a les cireres.\nEn cata destaquen les seves notes cítriques, acidesa brillant però de cos mig-baix.\nVa ser descobert el 1931 a Gesha, una aïllada serralada del Sudoest d'Etiòpia. Coneguda inicialment com Abisinia, es va trasplantar a Kenya i Tançania, i més tard a Costa Rica i Panamà on les condicions del terreny van fer millorar els propis matisos del fruit, essent anomenat com "el xampany dels varietals".\nA més alçada dóna millor qualitat. Planta de gran alçada, desenvolupa unes cireres i grans molt allargats. Requereix molta cura i bona alimentació, el que fa més complicat el seu conreu.\nDe sabor net i brillant, destaca la seva dolçor amb notes que van des dels fruits vermells fins al mango i la papaia.\nAquest híbrid es desenvolupà a Brasil. És una barreja de Bourbon i Robusta, i encreuat de nou amb Caturra i altres Arabiques. La finalitat és la mateixa que en altres casos, reduir l’afectació de les malalties.\nEs tracta d’un cafeto alt i de grans allargats i es troba molt extés al Brasil, que dóna fruit grocs i vermells.\nDestaca en tassa pel seu bon cos, mitjana acidesa amb notes cítriques i de fruits vermells.\nDe la mateixa manera que el SL28 i SL34, va ser desenvolupat a Kenya per proporcionar als agricultors locals espècies que s’adaptessin perfectament a les condicions ambientals de les zones productores del país. Prové del Bourbon i és resistent a la roya i altres malalties.\nEls grans són de bona mida i donen una bona qualitat en tassa.\nDescobert a la ciutat de Maragogype a Bahia, Brasil, és una mutació del Typica. El més destacat és la gran mida dels seus grans als que s'anomenen "grans elefants". Els arbustos assoleixen gran alçada i donen poca producció.\nEn cata té notes cítriques i florals, bona aroma i bon cos.\nEs tracta d’una creuament natural entre els varietals Bourbon i Typica descobert al Brasil als anys 40. L’arbust és fort i alt, de gran resistència a malalties i sequeres, encara que no massa al vent. Dóna molta quantitat de cireres però són de maduració lenta. També té la característica hereditària de donar moltes vegades un sol gra dins la cirera, en lloc dels dos.\nÉs dolç, d’acidesa mitjana-baixa i cos mitjà.\nEs tracta d’un híbrid de Pacas amb Maragogype Vermell, que va crear el Instituto Salvadoreño para Investigaciones del Café (ISIC) i que començà a comercialitzar el 1980.\nÉs una planta alta, de branques llargues i moltes de secundàries. Els entrenusos són curts i les fulles són de color verd fosc. El seu aspecte dens i compacte la fa resistent al vent.\nDóna un fruit vermell de gran mida.\nEn tassa mostra un gran equilibri, notes florals, dolces i cítriques, molt més destacables quanta més altitud de conreu.\nDescobert a El Salvador el 1949 a la Finca San Rafael del Volcán de Santa Ana, és un híbrid natural del Bourbon. El seu peculiar aspecte, petit i compacte, va fer que se l'anomenés de diferents maneres: Bourbon nan, cafeto del nord, cafeto del vent, però finalment se li va donar el nom de Pacas en honor a la família a la propietat de la qual, va ser trobat per primer cop.\nEl fruit és de color vermell i de mida mitjana. L'arbust és baix amb branques laterals que formen un angle de 45 graus. Fullatge abundant de color verd fosc i brillant. Tolerant a la sequera, vent i sol, s'adapta millor entre els 500 i 1000 metres.\nGenèticament es considera molt similar al varietal Caturra vermell del Brasil i al Viña Sarchi de Costa Rica.\nDóna un gra petit, bona acidesa, cos alt però poc aromàtic.\nOriginari de Guatemala, és una planta baixa, amb molta quantitat de branques secundàries. El color de la guia és vermell vinós, igual que el de les cireres al madurar. Aquestes destaquen per ser molt resistents a la caiguda després de la maduració.\nActualment hi han dues varietats de Pache: El Pache Comú, mutació del Typica descobert a la granja El Brito, a Santa Cruz del Naranjo, Guatemala, i el Pache Colis, mutació entre el Pache Comú i el Caturra.\nÉs un híbrid creat als anys 90 entre el Catimor i el Typica originari de Sumatra. Molt resistent a les malalties, té una vida útil de 10 anys. Li agrada créixer a l'ombra d'altres arbres i entre els 1.200 i 1.500 metres d'alçada.\nÉs el varietal més popular d'Indonesia. Dóna notes a xocolata, cítrics i espècies, de neta i clara acidesa.\nEls Laboratoris Scott (SL) van crear aquest híbrid entre Mocca i Bourbon a Kenya, als voltants dels anys 30, amb l'objectiu de trobar un cafè molt resistent a les malalties i que donés alta producció. Gran part dels varietals que trobem a Kenya avui en dia (SL-34, etc) han estat creats per aquest laboratori, donant molta uniformitat als cafès keniates.\nEn tassa destaca la seva fina acidesa, intensitat cítrica, equilibri i cos mitjà.\nAquest varietal, al igual que el SL-28, és fruit del treball dels Laboratoris Scott, que als anys 50 van desenvolupar varietals que van des del SL-01 al SL-40, essent els 28 i 34 els més reconeguts per la seva qualitat.\nDestaca pel seu gran rendiment i per plantar-se a més baixa alçada.\nLa seva qualitat en tassa és inferior al 28.\nAnomenada també Criollo o Indio, va ser el primer varietal cultivat a l'Amèrica tropical. És la base que s'ha utilitzat per crear molts altres varietals.\nLa planta és alta, de branques llargues i distants, però resistents i flexibles. És susceptible a les malalties, però tolera bé la sequera. Dóna uns grans de mida mitjana i ovalats, de maduració curta i uniforme.\nDe gran qualitat, dóna una tassa d'acidesa dolça i refrescant. La seva baixa productivitat fa que es doni pas a altres varietals.\nMutació del Typica desenvolupada a Costa Rica. Té molt bon rendiment en zones altes i resisteix molt bé els vents. Als cafetals els agrada preferentment estar a l’ombra, per donar una bona qualitat: dolçor i fina acidesa.\nMutació natural de Bourbon i Typica descoberta el 1952 a Villa Sarchi, Costa Rica. Els cafetals prefereixen estar ben ombrejats i al no necessitar terres amb molts nutrients, és ideal per plantacions amb mètodes orgànics de producció. Es pot plantar a menys alçada de lo habitual, donant grans resultats.\nEn tassa destaca per la seva dolçor, aroma i la seva intensa acidesa.


Bloc - imesdisseny Bloc - imesdisseny\ninfo@imesdisseny.com 937 434 772\nCanviar l’ordre de les opinions de productes a Woocommerce\nBy: Ruben Maestre\tOn: febrer 28, 2017 In: WooCommerce\tComments: 0\nLa funcionalitat que permet als usuaris deixar opinions en un producte, és molt interessant. No només inspira confiança a altres usuaris, que veuen les opinions d’altres, que els poden ajudar a decidir-se per la compra. També, si està ben configurat, pot ser llegit i interpretat per Google, i mostrar...\nNombre d’entrades en la plana d’una categoria\nBy: Ruben Maestre\tOn: febrer 23, 2017 In: General\tComments: 0\nWordPress permet indicar quantes entrades volem a la plana de blog, als arxius, o a les planes d’una categoria. Però de vegades volem que una categoria, en la seva plana, mostri un nombre superior o inferior d’entrades. Com gairebé sempre a WordPress, hi ha plugins per aquesta necessitat. Però...\nLimitar la venda a certes províncies a WooCommerce\nBy: Ruben Maestre\tOn: febrer 17, 2017 In: WooCommerce\tComments: 0\nTenim un client que, per qüestions de despeses d’enviament i tràmits, no vol vendre a les Illes Canàries, Ceuta i Melilla. A WooCommerce pots definir a quins països vols vendre, però és clar, volen vendre a Espanya. I WooCommerce interpreta, TOTA Espanya. Per tant el que podem fer és...\nAfegir un camp extra a usuaris de WordPress\nBy: Ruben Maestre\tOn: maig 11, 2016 In: WordPress\tComments: 0\nEls camps d’un usuari registrat de WordPress són diversos, com ara Nom, Cognom o Lloc web. Podem necessitar afegir un nou camp amb una informació que per nosaltres pot ser d’interès. Per exemple, si volem gestionar una base de dades d’alumnes, que siguin usuaris de WordPress, podem voler guardar...\nRecuperar imatges de producte a Woocommerce\nBy: Ruben Maestre\tOn: abril 22, 2016 In: WordPress\tComments: 0\nDe vegades volem recuperar de forma manual les imatges addicionals d’un producte de Woocommerce. Per exemple, per mostrar dues imatges de producte, de forma destacada en una plana de Woocommerce, i no fer servir la seva galeria.\nBy: Núria Duran\tOn: abril 22, 2016 In: Corporate\tComments: 0\nL’equip d’imesdisseny us desitja una Feliç Diada de Sant Jordi 2016.\nWordPress i els “Papers de Panamà”\nBy: Ruben Maestre\tOn: abril 11, 2016 In: WordPress\tComments: 0\nMentre encara dura el soroll mediàtic de la revelació dels “Papers de Panamà”, la firma especialitzada en seguretat de WordPress, Wordfence, ha publicat un estudi que revela que la filtració, la violació de la seguretat patida per Mossack Fonseca, es podria deure a un forat en el WordPress del...\nPer què Google Business és important per al teu negoci\nBy: Ruben Maestre\tOn: abril 06, 2016 In: Marketing, Mobile\tComments: 0\nGoogle Business és l’eina de Google per gestionar la presència del teu negoci, botiga, a Google, Google Maps i Google+. És una eina gratuïta, però no per això s’ha de menystenir. Per un comerç és una eina molt important, en aquests dies que tots busquem adreces, telèfons i horaris...\nCanviar el nom de l’usuari administrador a WordPress\nBy: Ruben Maestre\tOn: març 20, 2016 In: WordPress\tComments: 0\nSi algú vol entrar en el teu panell de WordPress, saps que ja té una de les dues dades que necessita? admin. Aquest és el nom d’usuari per defecte de l’usuari administrador de WordPress. Evidentment aquest intrús, normalment un robot, no té la teva contrasenya però l’hi pots posar...\nDisseny, sí. Però no qualsevol.\nBy: Ruben Maestre\tOn: març 16, 2016 In: Design\tComments: 0\nUna de les nostres frases de capçalera és: Creiem en el disseny. Però no qualsevol disseny. No, així, no. Un exemple ràpid. Aquest render d’una caixa d’Intel: Voleu dir que calen tants elements? Els fan por els espais blancs? No queda millor així? Això em recorda a aquest video...\nSom creatius. Som programadors.\nSom un equip preparat per ajudar-te a comunicar el teu projecte.\nCreiem en el disseny!\nEscriu el codi per demostrar que no ets una màquina ;) *\nCarrer Montserrat, 60, 1A, 08302 Mataró, Barcelona\n+34 933 48 89 19\nCopyright © 2017 imesdisseny.


Fogons: Arròs amb llet pel rei del meu cor\nDoncs a cuidar molt al rei de la casa... i també cuida't tu, eh? espero que tot vagi bé!\nL'arròs amb llet una delícia, té una textura fantàstica!\nGràcies Sandra! Si, realment ho ha passat malament, però sembla que ja està, dilluns cap a l'institut, encara que amb croses, però per fi s'ha acabat el dolor, i jo cap a treballar. Jo ja em cuido, tot el que puc, però soc realment feliç pensar que he pogut estar amb ell, cuidar-lo, mimar-lo fins a l'infinit!\nM'alegro que mica en mica tot torni a la normalitat. Amb aquesta delicia tan bona segur que es recupera més aviat ;)\nSegur que en Marc s'haurà deixat mimar molt, je je je...\nJosepb.Menja de bacallà. 23.10.11\nGemma; que ben cuidat, amb aquest arrós amb llet... i amb anís... del Mono, és clar... tothom escombra cap a casa seva...\nVisc a la Cuina 23.10.11\nOstres, noia, me n'alegro que les coses se t'arreglin a tu i a en Marc, un petó molt fort a tots i a degustar aquest arròs amb llet!\nespero que el teu príncep es posi bé aviat!!!!! mentrestant, segur que aquest arròs amb llet ajuda molt! moltes gràcies per participar!!! petonets guapa\nQue es millori el rei de casa!! T'han quedat unes fotos fantàstiques.\nCoses de Llàbiro 25.10.11\nMolts ànims! Segur que amb aquests plats es millora abans.\nSiento mucho que hayas tenido al niño malo, espero que os recupereis pronto los dos, bueno ya he leído que estás feliz de haber podido ocuparte de él, eso quiere decir que ya esta mucho mejor ¿verdad?\nQuin arroz amb llet més bo que t'ha quedat!!! Amb el toc d'anís deliciòs!\nM'hi apunto ràpid, jo...\nJordi López Pérez 2.3.13\nGràcies Gemma,intentaré fer-lo i ja et diré com ha sortit.Una abraçada!


La CUP vol que Joan Martí (ERC) sigui el nou alcalde de Santa Coloma de Farners - El Gerió Digital\nCiU va ser la formació amb més vots, el 30,92%\nDiumenge, 31 de maig de 2015 11:37h\nUna seixantena de persones van assistir aquest divendres a la nit a l'assemblea oberta que el grup municipal de la CUP a Santa Coloma de Farners va realitzar a la plaça de l'Ajuntament de la capital de la Selva. Els assistents van valorar els resultats de les últimes eleccions municipals tot destacant que els veïns van "votar per un canvi" a l'alcaldia. En concret, ERC amb el 30,81% dels vots va obtenir set regidors, quatre més que el 2011.\nPer això, la CUP en assemblea va decidir donar suport a la investidura del candidat republicà Joan Martí. La formació també ha optat per continuar les converses amb ERC i MES per explorar possibles pactes de governabilitat. Si Joan Martí arribés a l'alcaldia de Santa Coloma de Farners, seria el primer cop en més de 20 anys que CiU perd la capital de la comarca de la Selva. En principi, els resultats de les darreres eleccions municipals van deixar unes xifres molt ajustades. CiU amb el 30,92% continuava situant-se com la força més votada amb set regidors, seguida d'ERC amb el 30,81% i set regidors, la CUP amb un regidor i el 7,89% dels vots, Moviment d'Esquerres (MES) amb un regidor i el 7,36% i el PSC amb el 5,66% dels vots i traient un regidor. El PP va desaparèixer del consistori.\nDes de la CUP van destacar que esperaven obtenir un segon regidor que ha quedat a només 40 vots de diferència. Durant l'assemblea d'aquest divendres, els assistents van "ratificar" la necessitat de facilitar un canvi i ser part activa en el gir històric que podria produir-se a la ciutat. Per tot això, l'assemblea va decidir donar suport a la investidura de Joan Martí, candidat d'ERC, com a nou alcalde.\nDurant la passada setmana, la CUP ha mantingut contactes amb ERC i MES i té previst continuar fent-ho durant els pròxims dies. De moment, valoraran la feina feta a l'oposició i al govern de cada grup polític, contrastaran els programes per tal de detectar les divergències i els punts en comú i exploraran les possibilitats de futurs pactes de governabilitat o entrar a formar part del nou govern municipal. En aquest sentit, des de la CUP han tancat la porta a mantenir contactes amb el PSC.